
KLOSTERTRYKKERIET 


(fra  missionens  præsidentskab. 

Da  den  første  søndag  i  september  af  Kirkens  genealogiske 
afdeling  er  helliget  emnet  »Frelse  for  de  døde«,  vil  jeg  gerne 
sige  lidt  om  dette  og  give  de  sidste  dages  hellige  et  lille  råd 
med  hensyn  til  templet  og  frelse  for  deres  dode.  Forst  og  frem- 
mest: de,  som  påtænker  at  gå  gennem  templet  eller  templerne 
i  Europa,  må  være  i  stand  til  at  opfylde  kravene  i  de  syv  spørgs- 
mål, der  stilles,  når  man  skal  have  anbefaling  til  templet.  Det 
er  følgende  spørgsmål: 

1.  Er  du  moralsk  ren? 

2.  Støtter  du  Kirkens  autoriteter? 

3.  Holder  du  familiebon  og  privat  bøn? 

4.  Holder  du  sabbaten  hellig? 

5.  Vil  du  holde  dine  pligter  i  præstedømmet? 

6.  Holder  du  visdomsordet? 

7.  Har  du  betalt  en  ærlig  tiende? 

Lad  os  nu  altid  erindre,  at  vi  har  at  gøre  med  Herren,  og  lad 
os  lytte  til  følgende: 

Vi  kan  måske  nogle  folk  bedrage 

med   det,  vi  har  tænkt   og  sagt  eller  gjort, 

men  vi  kan  ikke  bedrage  Herren, 

thi  han  kender  hver  en  tanke,  hvert  ord. 

Vi  må  tale  og  leve  sandheden  og  intet  andet  end  sandheden. 
En  mand  må  være  ældste  og  have  det  melkisedekske  præste- 
domme for  at  få  en  anbefaling,  og  han  må  være  aktiv  i  præste- 
dømmet. En  kvinde  kan  ikke  gå  gennem  templet  og  modtage 
sin  begavelse,  hvis  hendes  mand  lever  og  ikke  er  medlem  af  Kir- 
ken. Hvis  han  er  medlem  og  ikke  værdig,  må  hans  sag  over- 
vejes, og  hun  må  have  en  skriftlig  udtalelse  med  hans  tilladelse 
til,  at  hun  går  gennem  templet.  Vi-  må  erindre,  at  tempelordi- 
nancerne  er  hellige,  og  at  bryde  dem  eller  vanære  dem  kan 
bringe  fordømmelse  over  os.  Så  lad  os  leve,  som  evangeliet  læ- 
rer os,  og  være  værdige  til  en  anbefaling,  og  så  vil  vi  få  det 
privilegium  at  nyde  de  store  velsignelser  og  privilegier,  som  kan 
komme  til  hvert  menneske  på  jorden. 

Hvis  vi  vil  efterleve  evangeliet,  kan  vi  gå  ind  i  Herrens  hus 
og  udføre  arbejde  for  os  selv  og  vor  afdode  slægt.  Efter  at  vi  har 
modtaget  vor  egen  begavelse,  kan  vi  blive  beseglet  til  hinanden 
som  mand  og  hustru,  få  vore  børn  beseglet  til  os  og  blive  be- 
seglet til  vor  fader  og  moder  og  således  videre  bagud,  så  langt 
tilbage,  som  vi  kan  skaffe  vor  genealogi.  Disse  beseglinger  kan 
ikke  udfores  hvorsomhelst  på  jorden,  men  kun  i  templet.  Vi  må 
udfore  alt  dette  arbejde  for  vore  forfædre,  som  er  gået  bort, 
for  de  kan  ikke  blive  frelst  i  Guds  eelestiale  rige  eller  komme 
ind  i  det  på  nogen  anden  måde.  Vi  har  prædiket  og  undervist 
om  dette  i  over  100  år,  og  det  synes,  som  om  djævelen  og  hel- 
vede har  kæmpet  imod  os,  men  vi  er  gået  fremad,  og  nu  har 
Kirken  8  templer,  der  udforer  arbejde  for  tusinder  af  ærlige 
og  oprigtige  sjæle,  som  er  gået  bort,  og  vi  vil  fortsætte,  indtil 
vi  har  frelst  alle  vore  døde,  og  så  vil  vi  frelse  alle,  og  til  sidst 
vil  vi  frelse  dem,  som  har  kæmpet  imod  os,  for  de  må  alle  frel- 

ses  nøjagtig  på  samme  måde  og  med  de  samme  principper.  Del- 
er ingen  anden  vej,  een  Herre,  een  dåb,  eet  evangelium,  som 
kan  frelse  alle  på  samme  måde.  Dette  vil  måske  tage  al  den  tid, 
vi  har  inden  Tusindårsriget.  Den  kristne  verden  har  lært,  præ- 
diket og  talt  om  Tusindårsriget,  og  hvad  vil  de  gøre,  når  det 
kommer?  Ved  de,  hvad  Tusindårsriget  er  til?  Vil  de  spille  på 
harper  og  synge  sange?  Jeg  er  bange  for,  at  de  vil  blive  lidt 
trætte.  Jeg  kan  fortælle  dem,  hvad  Tusindårsriget  er  til;  det  er 
til  at  frelse  alle  de  døde  og  også  dem,  der  endnu  skal  leve,  og 
som  ikke  har  anerkendt  Kristus  og  hans  plan;  og  det  er  netop 
det,  vi  gør  og  skal  gøre  under  Tusindårsriget.  Der  er  nogle, 
som  ikke  vil  og  ikke  kan  blive  frelst,  men  ikke  ret  mange.  Vi 
har  et  stort  og  vidunderligt  arbejde  at  udføre,  så  lad  os  efterleve 
principperne  og  frelse  vor  egen  sjæl,  og  så  vil  vi  være  beredt 
til  at  frelse  vor  afdøde  slægt.  Hvis  vi  blot  vidste,  hvor  ivrigt 
de  venter  på,  at  vi  skal  befri  dem  fra  deres  fængsel! 

Må  Herren  være  barmhjertig  mod  os,  og  må  vi  være  trofaste 
og  sande  mod  vort  eget  selv  og  mod  vore  forfædre  og  gøre  vor 
pligt,  beder  jeg  ydmygt  i  Jesu  Kristi  navn.  Amen. 

Junius  M.  Sorensen,  missionspræsident. 

Indvielse  af  Amager  byggegrund 

Lørdag  den  14.  august  oprandt  med  strålende  solskin,  selv  vejr- 
guderne smilede  til  den  lille  Amager  Gren  denne  dag.  Og  ansigterne 
strålede  også  på  de  79,  der  var  mødt  frem  på  Kretavej  for  at  over- 
være indvielsen  af  den  grund,  som  en  dag  i  en  ikke  alt  for  fjern 
fremtid  vil  bære  en  kirke  med  navnet:  JESU  KPISTI  KIRKE  AF  SID- 
STE DAGES  HELLIGE. 

Grensforslanderen,  broder  Villy  Sørensen,  bød  velkommen,  og  man 
sang  to  vers  af  »Hav  tak  for  Profeten,  du  sendte«. 

Indledningsbønnen  blev  holdt  af  ældste  Paul  C.  Burgoyne,  hvorefter 
en  kvartet  af  missionærer  sang  »Hvor  det  er  skønt,  min  Herre,  Gud«. 
De  to  første  linier  af  det  tredie  vers:  »Må  jeg  ha'  ordet  i  min  magt 
til  at  forkynde  dåbens  pagt  ...«  dannede  udgangspunktet  for  den  tale, 
som  derefter  blev  givet  af  1.  rådgiver  i  missionspræsidentskabet, 
præsident  Ejnar  Nielsen.  Han  sagde  bl.  a.: 

»Vi  kender  alle  den  følelse  af  ringhed,  man  får,  når  man  står  på 
talerstolen  og  skal  forkynde  dåbens  pagt  for  dem,  der  er  kommet  til 
Kirken,  fordi  de  søger  efter  noget.  Missionærerne  går  ud  for  at  finde 
dem,  og  de  lokale  medlemmer  hjælper  dem  i  deres  arbejde. 

.Jeg  har  glædet  mig  over  at  høre  om  Amager  Gren,  hvad  De  udfører 
herude,  og  jeg  har  set  ved  konferencerne,  når  De  kom  ind  på  Prior- 
vej, hvad  De  kan. 

Nu  får  De  så  lønnen  fra  Det  Første  Præsidentskab  i  form  af  tilla- 
delse til  at  bygge  en  kirke.  Jeg  ønsker  Dem  hjertelig  til  lykke  der- 
med. De  skal  betale  noget  af  det,  den  koster,  selv,  men  langt  det 
meste  får  De  fra  Amerika,  så  den  er  i  virkeligheden  en  gave.  Med  en 
sådan  gave  følger  pligter  og  ansvar  til  at  udføre  de  ting,  man  bliver 
bedt  om  i  de  forskellige  organisationer,  som  skal  mødes  her.  Hvis  Dé 

Det  første  spadestik  til  Amager  kirkebygning. 

gør  det,  vil  De  have  lykke  og  tilfredshed  her  og  i  livet  herefter.  Vi 
er  ikke  lærde  mænd,  der  har  studeret  flere  år  for  at  kunne  udfore 
disse  ting,  vi  er  jævne  mænd  af  folket,  der  vokser  ved  at  udføre  de 
opgaver,  der  bliver  os  pålagt.  Vi  tror,  at  ingen  frelses  i  uvidenhed, 
så  derfor  gør  vi  alt  for  at  tilegne  os  kundskaber  om  evangeliet  ved  at 
deltage  i  klassearbejdet,  der  giver  os  mulighed  for  at  tilegne  os  de 
nødvendige  kundskaber  for  denne  frelse. 

Må  Guds  velsignelse  være  over  jer  i  alt,  hvad  I  gør  på  dette  sted,  og 
i  øvrigt  i  alt,  hvad  I  gør,  det  beder  jeg  om  i  Jesu  Kristi  navn.  Amen«. 

Efter  denne   hjertelige   tale   fulgte   en   solosang   af   ældste  A.   Leron 

Johnsen,  »Plovmanden«:  Jeg  sætter  min   hånd   på   ploven  og  træder 
faste  skridt;  vender  mit  ansigt  mod  øst  og  priser  Gud!  — 

Missionspræsident  Junius  M.  Sorenscn  fik  nu  ordet  og  sagde: 
»Mine  kære  brødre  og  søstre!  Det  er  en  meget  stor  glæde  at  være 
herude  i  dag.  »Et  vidunderligt  værk  er  ved  at  komme  frem  ...«,  og 
det  ser  ud  til,  at  det  nu  for  tiden  er  ved  at  komme  frem  i  Danmark. 
De  ved  ikke,  hvad  jeg  føler  ved  at  være  den,  der  skal  tage  det  første 
spadestik. 

Lad  mig  først  sige,  at  vi  er  taknemmelige  mod  den  danske  regering, 
som  har  givet  os  lov  til  at  hygge;  dette  er  den  tredie  kirke  i  min  tid. 
Den  danske  regering  har  ikke  noget  imod  os,  lad  os  derfor  gøre  vor 
pligt  imod  den  og  adlyde  landets  love.  Jeg  vil  også  gerne  sige  tak  til 
naboerne;  der  er  heller  ingen  af  dem,  der  har  noget  imod  os,  ikke  en 


Ved  indvielsen  af  Amager  byggegrund. 

eneste  har  gjort  indsigelse  imod,  at  vi  bygger  en  kirke  her,  det  har 
de  ellers  ret  til,  de  kan  forhindre  det.  De  gjorde  det  ikke  her,  heller 
ikke  i  Randers  og  Odense,  så  må  Gud  velsigne  dem  alle  for  det. 

Og  til  søskende  vil  jeg  sige:  Når  Gud  har  været  så  god  imod  Dem, 
så  er  De  også  pligtig  at  bruge  denne  kirke  på  den  rette  måde.  Jeg  fik 
brev  fra  Salt  Lake  City,  at  Amager  Gren  skulle  betale  10  pet.  af  byg- 
gesummen, men  det  er  ganske  umuligt.  De  må  imidlertid  betale  lidt. 
Hvis  De  kun  tjener  lidt,  så  betal  bare  lidt  til  Deres  kirke.  Kristus 
sagde:  »I  min  Faders  hus  er  der  mange  boliger  ...«  Den  af  os,  der 
kun  kan  gøre  lidt,  vil  få  lige  så  fin  en  bolig,  som  den,  der  kan  gøre 
meget;  det  er  vor  trofasthed,  der  bestemmer  vor  løn  i  himmelen.  — 
Og  tænk,  hvad  Gud  har  gjort  for  Dem;  det  var  kun  et  godt  års  tid 
efter,  at  Amager  Gren  blev  organiseret,  at  De  fik  tilladelse  til  at  få  en 
kirke. 

Vi  bygger  denne  kirke  også  for  naboerne,  ja,  vi  bygger  den  for  alle, 
ikke  blot  for  de  ca.  70  sidste  dages  hellige  på  Amager. 

Vi  bygger  et  hus,  hvor  Guds  Ånd  vil  være  til  stede;  den  dag,  vi 
indvier  det,  er  det  et  helligt  sted,  og  vi  inviterer  alle  til  at  komme. 

Missionærkvartetten  synger  ved  indviehen. 


Må  Gud  velsigne  Dem  alle,  er  min  bøn  i  Jesu  Kristi  navn.  Amen«. 

2.  rådgiver  i  missionspræsidentskabet,  præsident  Ernest  Anton 
Jensen,  holdt  indvielsesbønnen,  hvori  vi  alle  deltog  af  hele  vort  hjerte: 

»Vor  evige  og  himmelske  Fader  —  du  som  er  jordens  og  himme- 
lens skaber  —  du,  som  er  Abrahams,  Isaks  og  Jakobs  Gud  --  du,  som 
bor  og  troner  i  det  høje!  —  Vi  er  nogle  få  af  dine  børn,  som  er  for- 
samlede her  for  at  påkalde  dit  høje  og  hellige  navn,  og  vi  gør  det  i 
Jesu  Kristi  navn.  Vi  takker  dig  for  denne  din  Søn,  som  er  menneske- 
nes Frelser  og  Forløser.  Vi  takker  for  den  anledning,  som  blev  givet 
os,  til  at  komme  herned  på  jorden.  Vi  takker  dig,  fordi  du  selv  kom 
herned  og  præsenterede  din  Søn  for  en  ung  mand,  for  Profeten  Jo- 
seph Smith,  og  forklarede  til  ham,  at  dersom  han  ville  være  trofast 
mod  de  ting,  du  forklarede  ham,  så  ville  han  få  lov  til  at  oprette  den 
eneste  sande  Kirke  til  din  ære  og  pris. 

Vi  takker  dig,  at  han  adlød,  vi  takker  for  hans  trofasthed  imod  dig 
i  at  udføre  sin  pligt,  til  døden  indhentede  ham.  —  Vi  takker  dig  for 
alle  de  budbærere,  som  er  blevet  sendt  ud  til  lande,  hvor  der  findes  re- 
ligiøs frihed,  og  hvor  de  bryder  sig  om  at  høre  dit  evangelium.  Vi  tak- 
ker for  vore  fædre,  som  modtog  evangeliet,  og  så  takker  vi  dig  for 
denne  dag,  fordi  en  gruppe  medlemmer  af  din  Kirke,  nogle  få,  som 
sluttede  pagt  med  dig  i  dåbens  vande,  kan  få  lov  til  at  bygge  en  Kirke 
til  dit  navns  ære  på  dette  sted,  så  mennesker  kan  komme  og  høre  dit 
evangelium  —  det  evangelium,  der  vil  føre  dem  tilbage  til  din  nærvæ- 
relse, hvis  de  adlyder  det. 

Vi  takker  for  Danmarks  regering,  for  det  danske  folk,  for  alle,  som 
har  noget  at  gøre  med  denne  bygning;  vi  takker  for  Kong  Frederik,  og 
beder  om  din   velsignelse  over  ham  og  hans  dronning,   som   står   tro- 

fast  ved  hans  side,  så  de  må  regere  over  dette  folk  i  retfærdighed  og 
til  din  ære. 

Velsign  alle,  som  vil  gøre  noget  til  at  føre  dette  værk  frem,  alle, 
som  vil  hjælpe  til,  at  evangeliet  kan  lyde  i  dette  land. 

Vi  takker  dig  for  medlemsskabet  i  din  Kirke,  for  præstedømmet, 
for  Johannes  Døberen,  som  den  15.  maj  1825  overdrog  det  aronske 
præstedømme  til  Joseph  Smith  og  Oliver  Cowdery  —  for  Peter,  Jakob 
og  Johannes,  der  senere  meddelte  dem  det  melkisedekske  præstedøm- 
me, med  magt  og  myndighed  til  at  udføre  alt  det,  som  er  nødvendigt 
til  menneskenes  frelse  i  dit  rige. 

Vi  takker  dig  for  grunden  til  denne  kirkebygning,  må  grundvolden 
aldrig  rokkes,  må  ingen  skade  ske  for  dem,  som  skal  arbejde  her;  må 
græs  og  blomster  vokse  her  til  glæde  for  alle,  som  kommer  her.  Må 
alle  arbejde  for  Kirken  med  din  ære  for  øje.  Velsign  alle,  som  giver 
deres  bidrag,  at  de  aldrig  må  mangle  noget,  men  må  finde  glæde  ved 
at  ofre. 

Velsign  alle,  som  kommer  her,  at  de  må  vide,  at  denne  Kirke  er  den 
eneste  sande. 

Vi  indvier  denne  grund  til  en  kirke,  med  præstedømmets  fuldmagt 
og  myndighed  og  i  Jesu  Kristi  navn.  Amen,  ja,  Amen«. 

Missionspræsident  Junius  M.  Sorensen  foretog  nu  det  første  spade- 
stik, medens  kameraerne  tikkede  fra  alle  verdenshjørner;  der  blev 
senere  taget  et  billede  af  hele  forsamlingen. 

Missionærkvartetten  sang  »Guds  Ånd  som  en  ild«,  og  denne  dejlige 
dag  blev  sluttet  med  en  tak  til  vor  himmelske  Fader,  ved  distriktspræ- 
sident,  ældste  Finn  Thomsen.  T    ,,    „ 

Hyldest  til  Tabernakel-koret  i  tidsskriftet  »Life« 

Det  store  amerikanske  tidsskrift  »Life«  har  i  et  af  sine  sidste  numre 
bragt  en  storslået  hyldest  til  Tabernakel-koret. 

Artiklen  blev  bragt  i  anledning  af  25-årsdagen  for  korets  radiotrans- 
missioner, og  vi  bringer  den  hermed  i  dens  fulde  ordlyd: 

Akkorden  i  et  kor. 

Før  B-bomben,  før  atomalderen,  før  den  anden  verdenskrig,  før 
Amerikas  »lange  præsidentskab«,  før  Hitler,  før  Japanerne  tog  Man- 
churiet, før  den  store  depression  og  endog  for  krakket  i  Wall  Street, 
for  længe,  længe  siden,  den  15.  juli  1929,  begyndte  et  stort  kor  på  375 
stemmer  radiotransmission  fra  kyst  til  kyst  fra  Salt  Lake  Tabernak- 
let. Hver  søndag  formiddag  i  de  forløbne  25  år,  vinter  og  sommer,  i 
krig  eller  i  fred,  i  regn  eller  i  solskin,  har  det  transmitteret  sin  halve 
time  med  gamle  og  nye  sange,  med  Bach  og  Håndel  og  alle  de  yndige 
og  storslåede  og  hjertegribende  melodier  fra  hele  kristendommens 
bibliotek  af  hellig  musik.  Bag  de  375  stemmer  svulmer  et  orgel  med 
10.000  piber. 

Ligesom  den  uhyre  store  bygning,  i  hvilken  det  synger,  blev  Taber- 

Koret  og  orglet  i  Tabernaklet,  Salt  Loke  City,  Utah. 

nakel-koret  oprettet  for  over  hundrede  år  siden  af  Brigham  Young. 
Sidste  søndag  (18.  juli)  markeredes  korets  25  års  jubilæum  i  radioen; 
det  er  det  ældste  eksisterende  program,  der  udsendes  over  hele  Ame- 
rika. De,  som  kender  dette  program  (om  søndagen  kl.  11 — 11,30), 
behøver  ingen  bevisgrunde  for  at  lytte  til  det  eller  nogen  præsenta- 
tion af  dets  programleder  og  kommentator,  Richard  L.  Evans,  eller  af 
korets  dirigent,  J.  Spencer  Cornwall,  eller  af  organisterne  Schreiner 
og  Asper,  eller  af  de  velskolede  stemmer  hos  de  bønder,  bedstemødre, 
forretningsfolk,  studerende  unge  piger  og  andre  selvopofrende  mor- 
moner, der  udgør  dets  enorme  klang.  Millioner  har  hørt  dem,  og  flere 
millioner,  håber  vi,  vil  høre  dem  i  de  kommende  år.  Det  er  en  na- 
tional institution,  som  vi  kan  være  stolte  af,  men  hvad  der  betyder 
mere  er,  at  amerikanerne  fra  hav  til  hav  og  fra  år  til  år  kan  blive 
bundet  sammen  af  det  samme  korte  pusterum  fra  hverdagen,  og  af  en 
stor  akkord  af  fælles  tanker  på  Gud  og  kærligheden  og  de  evige  ting. 

Fra  Deseret  News. 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 

D^r)  fuldkomne  opstandelse 

Af  Joseph  Fieldina  Smith, 
præsident   for  De  Tolv  Apostles  Rad. 

Si  ørgsmål:  »Hvad  vil  menneskehedens  tiisland  være  ved  op- 
stundeisen?  Delte  spørgsmål  blev  rejst,  da  vi  diskuterede  Frelse- 
rens opstandelse.  Han  viste  sig  for  sine  disciple  med  sårene  i 
sine  hænder,  fødder  og  side.  Når  vi  kommer  frem  i  opstandel- 
sen, vil  da  de  skrammer,  vi  har  fået,  og  alle  skavankerne  blive 
ved  at  være  med  os?  Hvis  vi  mister  en  legemsdel,  f.  eks.  en 
hånd,  en  arm  eller  et  ben,  vil  vi  da  blive  gjort  hele  igen?  Lære- 
ren i  vor  klasse  udpegede  mig  til  at  skaffe  et  svar«. 

Svar: 

Lidt   sund    tænkning   vil 
afsløre  for  os,  at  det  ville 
være      inkonsekvent,    hvis 
vore   legemer   opstod   med 
alle     deres    ufuldkommen- 
heder.     Nogle    mennesker 
er  blevet  brændt  for  sand- 
hedens    skyld.     Nogle     er 
blevet    halshuggel,    og    an- 
dre   har    fået    deres    lege- 
mer   sønderrevet;    f.    eks. 
blev      Johannes      Døberen 
halshugget   og   modtog   sin 
opstandelse  på  samme  tid 
som      Kristi      opstandelse. 
Det    er   umuligt    for   os   at 
tænke     os      ham     komme 
frem  fra  de  døde,  holden- 
de sit  hoved   i  hænderne; 
vor    fornuft    siger    os,    at 
han    var    fysisk    fuldkom- 
men    i     sin     opstandelse. 
Han   viste  sig  for  Profeten  Joseph   Smith  og  Oliver  Cowdery 
med    sit    fuldkomne,    opstandne    legeme.    Når  vi    kommer    frem 
fra   de   døde,  vil   vore  ånder  og  vore    legemer    være    uadskille- 
ligt   forenede    og    vil    aldrig    blive    delt    igen,    og    de    vil    indgå 
til  den  herlighed,  som  de   tilhører.  Alle   deformiteter   og  ufuld- 
kommenheder vil  blive  fjernet,  og  legemet  vil  komme  til  at  ligne 
den  ånd,  der  bor  i  det,  thi  Herren  har  åbenbaret,  at  »det  ånde- 
lige er  afbildet  i  det  timelige.  Menneskets  ånd  er  i  dets  persons 
lignelse,  hvad   der  også  er  tilfældet  med  hvert  dyrs  ånd  og   alt 
det,  som  Gud  har  skabt«.  (L.  &  P.  77:2). 
Profeten  Amulek  har  forklaret  dette  meget  lydeligt  med  disse  ord: 


Præsident  Joseph  Fielding  Smith 

»Og  der  er  en  død,  som  kaldes  en  timelig  død,  og  Kristi  død 
skal  løse  den  timelige  døds  bånd  ... 

Ånden  og  legemet  skal  atter  forenes  i  deres  fuldkomne  skik- 
kelse; både  lem  og  led  skal  komme  på  rette  plads  igen,  ja,  som 
vi  er  nu;  og  vi  skal  fremstilles  for  Gud  med  samme  bevidsthed, 
som  vi  har  nu  og  med  klar  erindring  om  al  vor  skyld. 

Og  denne  genoprettelse  skal  blive  tildelt,  både  gamle  og  unge, 
både  trælle  og  frie  ...  både  ugudelige  og  retfærdige;  og  der 
skal  end  ikke  gå  så  meget  som  et  hår  tabt  af  deres  hoved;  men 
alt  skal  bringes  tilbage  til  dets  fuldkomne  skikkelse,  som  det  er 
nu  eller  i  legemet  og  skal  fremføres  og  fremstilles  for  Sønnen 
Kristi,  Gud  Faderens  og  den  Helligånds  domstol,  hvilke  er  een 
evig  Gud,  for  at  dømmes  efter  deres  gerninger,  enten  de  er  godt' 
eller  onde. 

Nu  har  jeg  talt  til  dig  om  det  dødelige  legemes  død  og  lige- 
ledes om  det  dødelige  legemes  opstandelse.  Jeg  siger  dig,  al 
dette  dødelige  legeme  bliver  oprejst  til  et  udødeligt  legeme,  det 
vil  sige  fra  døden,  ja,  fra  den  første  død  til  livet,  så  del  ikke 
kan  dø  mere;  ånden  forenes  med  legemet  for  aldrig  mere  at  væ- 
re adskilt;  og  således  bliver  det  hele  åndeligt  og  udødeligt,  så 
det  ikke  mere  kan  se  forkrænkelighed«.  (Alma  11:42 — 45). 

Alma  bevidner  det  samme,  når  han  taler  om  vor  Herres  op- 
standelse, som  vil  give  ham  magt  til  at  kalde  alle  de  døde  frem. 
Han  siger: 

»Ja,  dette  tilvejebringer  de  tings  genoprettelse,  som  profeter- 
ne har  talt  om. 

Sjælen  skal  igen  komme  til  legemet  og  legemet  til  sjælen;  ja, 
og  hvert  lem  og  led  skal  igen  komme  til  sit  legeme;  ja,  der  skal 
endog  ikke  gå  et  hår  af  hovedet  tabt,  men  alle  ting  skal  atter 
komme  til  deres  rette  og  fuldstændige  sammensætning«.  (Alma, 
40:22—23). 

Vi  må  ikke  bedømme  andres  opstandelse  efter  Jesu  Kristi  op- 
standelse. Det  er  rigtigt,  at  han  viste  sig  for  sine  disciple  og 
gav  dem  lov  til  at  undersøge  mærkerne  efter  naglerne  i  hans 
hænder,  hans  side  og  hans  fødder,  men  dette  var  en  særlig 
åbenbarelse  for  dem.  Vi  må  tænke  på,  at  disciplene  ikke  havde 
forstået,  at  han  ville  opstå  igen,  og  denne  tilkendegivelse  var 
for  at  hjælpe  dem.  Thomas  var  fraværende,  og  det  var  kun  med 
nogen  vanskelighed,  at  de  andre  disciple  kunne  overbevise  ham 
om,  at  Herren  var  opstået.  Thomas  var  ikke  værre  end  nogen 
af  de  andre  apostle.  Måske  ville  de  have  gjort  akkurat  det  sam- 
me, som  han  gjorde,  hvis  de  havde  været  fraværende.  Herren 
sagde  til  dem  og  senere  til  ham:  »Se  på  mine  hænder  og  mine 
fødder,  at  det  er  mig  selv;  føl  på  mig  og  se;  en  ånd  har  jo  ikke 
kod  og  ben,  som  I  ser,  jeg  har«.  (Luk.  24:39;  se  også  Joh.  20:27). 

Når  Frelseren  kommer  til  jøderne  i  deres  trængselstime,  vil 

han,  som  nedskrevet  i  Lære  og  Pagter,  afsnit  45,  vers  51   til  5!}, 
vise  dem  sårene  i  sine  hænder  og  fødder: 

»Og  da  skal  jøderne  se  på  mig  og  sige:  Hvad  er  det  for  sår  i 
dine  hænder  og  fødder? 

Da  skal  de  erkende,  at  jeg  er  Herren,  og  jeg  vil  sige  til  dem: 
Det  er  de  sår,  hvormed  jeg  blev  såret  i  mine  venners  hus.  Jeg 
er  den,  der  blev  ophøjet.  Jeg  er  Jesus,  der  blev  korsfæstet.  Jeg 
er  Guds  Søn. 

Og  da  skal  de  græde  over  deres  uretfærdigheder  og  beklage, 
at  de  forfulgte  deres  konge«. 

Profeten  Zakarias  har  i  Det  Gamle  Testamente  også  profete- 
ret om  Frelserens  andet  komme  og  hans  åbenbarelse  for  jøder- 
ne, når  de  vil  fly  fra  deres  fjender,  og  Oliebjerget  skal  dele  sig 
i  to  dele  og  danne  en  dal,  hvor  de  vil  søge  ly.  På  dette  særlige 
tidspunkt  vil  han  vise  sig,  og  de  vil  sige:  »Hvad  betyder  disse 
sår  i  dine  hænder?  da  skal  han  sige:  det  er  slag,  som  jeg  har 
fået  i  deres  hus,  som  elskede  mig«.  (Zak.  13:6).  Så  vil  de  sørge, 
hver  familie  for  sig,  fordi  de  havde  forkastet  deres  Herre. 

Det  er  sandt,  at  han  også  viste  sine  sår  til  nephiterne,  da  han 
besøgte  dem  med  det  samme  formål,  at  overbevise  dem  om  sin 
identitet  og  give  dem  et  vidnesbyrd  om  sine  lidelser.  Det  kan 
næppe  antages  som  en  kendsgerning,  at  disse  sår  har  været  i 
hans  hænder,  side  og  fødder  gennem  alle  århundrederne  fra 
tidspunktet  for  hans  korsfæstelse,  og  vil  blive  der  til  hans  an- 
det komme,  men  de  vil  åbenbares  til  jøderne  som  et  vidne  mod 
deres  fædre,  og  mod  deres  egen  genstridighed  i  at  følge  deres 
fædres  lærdomme.  Efter  deres  gråd  og  sorg  vil  de  blive  renset  fol- 
deres synder. 

Joseph  Field ing  Smith. 

Dansk  kæmpehøj  rejses  i  mormonernes  land 

Under  denne  overskrift  bragte  BILLED-BLADET  i  Kobenhavn  den 
10.  august  følgende  artikel,  forsynet  med  tre  store  billeder,  indsendt 
af  broder  Jørgen  W.  Schmidt,  Salt  Lake  City,  Utah: 

»Salt  Lake  City  i  Staten  Utah,  hvortil  mere  end  1000  danske  mor- 
moner er  udvandret  siden  sidste  krig,  har  fået  en  dansk  kæmpehøj. 
Gennem  et  års  tid  har  byens  danske  indbyggere  arbejdet  på  at  skabe 
en  dansk  afdeling  i  »Den  internationale  fredshave«.  Kommunen  har 
stillet  en  park  til  rådighed,  og  her  har  12  nationaliteter  fået  tilbud  om 
at  indrette  hver  sin  have,  typisk  for  vedkommendes  hjemland.  Japan, 
Tyskland,  Sverige  og  Kina  har  allerede  indviet  deres  haver.  Danmark 
kommer  antagelig  ind  på  femtepladsen.  Når  en  have  står  færdig,  over- 
gives den  ved  en  højtidelighed  til  byen.  Den  svenskfødte  borgmester 
Earl  J.  Glade  er  altid  personlig  til  stede  ved  højtideligheden.  For  ved- 
ligeholdelse af  haven  sørger  kommunen.  Med  rejsningen  af  kæmpe- 
højen nærmer  den  danske  afdeling  sig  sin  fuldendelse«. 

Songs  of  the  South 


I  ugen  fra  26.  juli  til  31.  juli  blev  et  underholdningsprogram, 
kaldet  »Songs  of  the  South«,  bestående  af  kvartetter,  solosange, 
pianosolo  samt  et  par  films,  fremført  i  flere  af  grenene  i  missio- 
nen under  præsident  og  søster  Junius  M.  Sorensens  protektion. 
Festerne  blev  afholdt  i  følgende  byer: 


Odense    26. 

Esbjerg    27. 

Horsens    28. 

Aarhus    29. 

Silkeborg  Sanatorium   30. 

Silkeborg    30. 

Aalborg 31. 


tto 

Tilstede 

juli 

185 

juli 

145 

juli 

85 

juli 

190 

juli 

75 

juli 

90 

juli 

155 

Programmet  var  bygget  op  omkring  Stephen  Fosters  musik 
og  omfattede  også  anden  musik  fra  de  sydlige  stater.  Kvartetten 
der  bestod  af  ældsterne  A.  Leron  Johnsen,  Blaine  P.  Jensen,  Gil- 
bert T.  Olsen  og  David  N.  Morrell,  sang  følgende  sange:  »Old 
Folks  at  Home«,  »Old  Black  Joe«,  »Joshua  Fit  the  Battle  of  Jeri- 
eho«,  »My  Old  Kentucky  Home«,  »Who  Did«  og  »Carry  Me  Back 
to  Old  Virginny«.  Missionær,  søster  Inger  Fischer,  akkompagne- 
rede kvartetten  og  spillede  selv  en  pianosolo,  »Tango  Jalousic«. 
Ældste  A.  Leron  Johnsen  sang  to  solosange:  »Father  Time«  og 
som  aftenens  sidste  nummer  »Old  Man  River«.  Ind  imellem  sang- 
og  musiknumrene  blev  vist  tre  korte  film.  Efter  at  programmet 

var  afsluttet,  blev  der  af  missionærerne  serveret  forfriskninger 
til  alle  tilstedeværende. 

Reaktionen  var  i  alle  byerne  meget  tilfredsstillende;  program- 
met blev  allevegne  godt  modtaget  af  medlemmer  og  venner,  over- 
alt hvor  det  blev  fremført,  og  fra  alle  dele  af  missionen  har  vi 
hørt,  hvor  glade  alle  var  for  det,  og  hvor  megen  interesse  det  har 
skabt  for  vor  Kirke  og  dens  aktiviteter. 

Vi  bringer  hermed  et  referat,  som  vi  har  modtaget  fra  Aalborg: 

Lørdag  den  31.  juli  havde  Aalborg  gren  besøg  af  missionærer 
fra  København,  og  disse  missionærer  gav  om  aftenen  kl.  20  en 
koneert,  hvis  indhold  sikkert  vil  være  de  fleste  af  »Stjernen«s 
læsere  bekendt. 

Efter  at  grensforstander,  ældste  Niels  Peter  Jensen,  havde  budt 
velkommen,  sang  forsamlingen  »Vi  glædes  og  frydes  i  sang  med 
hverandre«,  og  broder  Verner  Andersen  holdt  bøn. 

Tiden  blev  herefter  overgivet  til  missionspræsident  Junius 
M.  Sorensen,  som  ligeledes  bød  alle  tilstedeværende  velkommen 
og  desuden  fremkom  med  nogle  bemærkninger  til  os. 

Herefter  fulgte  koncertens  program,  bestående  af  kvartetter, 
solosange  og  et  enkelt  musiknummer.  Ind  imellem  blev  der  vist 
forskellige  film.  Broder  Charles  Larsen  sluttede  med  bøn. 

Efter  koncerten  serverede  missionærerne  is,  småkager  og  soda- 
vand —  altsammen  ganske  gratis. 

Det  var  en  herlig  aften,  som  alle  vil  mindes  med  glæde,  og 
vi  havde  desuden  den  store  glæde  at  se  mange  søskende  fra 
Aalestrup,  Løgstør,  Hjørring  og  Ingstrup.  Samtidig  havde  vi  her 
i  Aalborg  en  kærkommen  lejlighed  til  igen  at  hilse  på  søster 
Inger  Fischer,  som  akkompagnerede  sangen. 

Søndag  aften  den  1.  august,  hvor  bl.  a.  missionspræsidenten 
talte  til  os,  sang  missionærkvartetten  to  af  Kirkens  smukke  san- 
ge for  os.  E  H 

Smuk  afslutning  på  en  uforglemmelig  amerika-tur 

Gennem  disse  få  linier  sender  en  del  danske  søskende  og  hjem- 
vendte missionærer  deres  bedste  hilsener  til  søskende  og  venner  i 
Danmark.  Mandag  den  2.  august  1954  blev  en  uforglemmelig  dag  for 
søster  Anna  Kragh,  København,  som  de  sidste  måneder  har  opholdt 
sig  i  Amerika. 

På  initiativ  af  præsident  og  søster  Edward  H.  Sørensen  afholdtes 
der  en  afskedsfest  for  søster  Kragh  i  »Mill  Creek  Canyon«,  nogle  få 
kilometer  uden  for  Salt  Lake  City.  Den  valgte  plads  var  smuk,  vejret 
var  strålende  og  omgivelserne  skønne,  så  optakten  kunne  ikke  være 
bedre.  Efter  at  deltagerne,  hundrede  Lait,  havde  spist  deres  medbragte 
mad  og  havde  spist  vandmelon  og  drukket  læskende  drikke,  som  de 
omkring  tyve  forhenværende  missionærer  havde  skænket  til  den  lille 
festlighed,   begyndte  et  uforglemmeligt   program   omkring   et  inspire- 

rende  bål.  Forhenværende  missionær,  Boyd  Nielsen,  var  aftenens  ord- 
styrer, et  hverv,  som  han  klarede  fint.  Ældste  Darwin  Larsen,  tidligere 
missionær  i  Den  danske  Mission,  glædede  de  forsamlede  med  nogle 
danske  sange,  som  han  huskede  til  fuldkommenhed.  Broder  Julius  An- 
dersen, tidligere  København,  oplæste  et  digt,  som  han  selv  havde  for- 
fattet, til  ære  for  aftenens  hædersgæst.  Digtet  vakte  berettiget  glæde. 

Præsident  Edward  H.  Sørensen,  som  vil  være  så  godt  som  alle 
»Stjernen«s  læsere  bekendt,  holdt  en  smuk  og  personligt  formet  tale 
for  isøster  Kragh  og  ønskede  hende  en  lykkelig  hjemrejse. 

Orson  B.  West,  som  tyve  år  i  forvejen  havde  døbt  søster  Kragh, 
holdt  også  en  tale  for  vor  kære  gæst  og  opridsede  forskellige  minder 
fra  søster  Kraghs  virksomhed  i  Kirken  gennem  de  mange  år.  Han 
rettede  en  særlig  tak  til  præsident  og  søster  Edward  H.  Sørensen  for 
den  store  omsorg,  de  havde  vist  søster  Kragh  under  hendes  ophold  i 
Zion.  De  havde  været  utrættelige  i  deres  iver  efter  at  hjælpe  Amerika- 
fareren  i  al  hendes  færd  og  ikke  mindst  i  Herrens  tempel,  hvor  de 
hjalp  søster  Kragh  på  enhver  tænkelig  måde. 

Til  slut  blev  der  overrakt  søster  Kragh  en  lille  gave  til  minde  om 
hendes  ophold  i  Amerika,  en  tur,  som  hun  vil  gemme  som  et  kært  og 
uudsletteligt  minde  resten  af  sit  liv. 

Ældste  Biehard  C.  Jensen,  tidligere  rådgiver  i  Den  danske  Missions 
præsidentskab,   sluttede  aftenen  med  bøn. 

Vi,  der  overværede  festen,  vil  sent  glemme  den.  I  aftenens  løb  gik 
der  mange  kærlige  tanker  tilbage  til  Danmark  og  vore  isøskende  og 
venner  der.  Vi  ønsker  søster  Kragh  en  lykkelig  hjemrejse  og  Guds 
rigeste  velsignelser.  Hils  alle  derhjemme!  ^    »    ,,7 

Fortsat  artikel: 

I  EVANGELIETS  NET 

Historien  om 
ANNA     KABINE    GAABDEN    WIDTSOE 

Af  JOHN  A.  WIDTSOE 

Hun  så  sig  omkring  og  fandt  en  anden  ejendom,  ikke  så  god, 
men  den  kunne  gå  an.  Hun  købte  den,  solgte  en  del  af  den,  kob- 
te  og  solgte  igen.  Til  slut  var  hun  ejer  af  en  velbeliggende  byg- 
gegrund og  tilstrækkelig  penge  til  at  betale  det  lille  fire  værel- 
sers hus,  som  hun  byggede.  Da  hun  havde  været  i  Zion  i  ca. 
seks  år,  flyttede  hun  ind  i  sit  eget  hjem,  som  var  fuldstændig  be- 
talt, men  endnu  ikke  helt  færdigt  indvendigt.  Det  havde  været 
et  virkeligt  arbejde.  Så  takkede  hun  Herren.  Hun  var  lykkelig. 
Sandt  nok  var  der  øjeblikke,  hvor  hun  længtes  efter  havets  bul- 

der  og  brølen,  havfuglenes  basken  med  vingerne  og  modersmå- 
lets sode  musik.  Men  så  hævede  hun  blikket  i  det  nye,  solbeskin- 
nede land,  hvor  Guds  hellige  profeter  var,  og  freden  lagde  sig 
atter  lunt  i  hendes  hjerte. 

Det  nye  hjem  skabte  nye  interesser.  Ved  et  brandskade-udsalg 
købte  hun  for  en  slik  nogle  let  beskadigede  smukke  portierer  til 
at  hænge  over  doren  til  den  lille  trappe,  der  førte  op  til  værel- 
serne ovenpå.  Det  var  en  kostbar  historie.  Fra  den  dag  af  blev 
der  altid  spurgt,  når  der  skulle  købes  bord,  stol  eller  tæppe  el- 
ler et  andet  stykke  møbel:  »Er  det  godt  nok  til  at  være  i  værel- 
set med  portiererne?«  Huset  var  møbleret  omkring  de  portierer. 

Så  fik  hun  også  lejlighed  til  at  have  med  sine  elskede  blom- 
ster at  gøre.  Stien  kunne  ikke  laves  direkte  fra  lågen  til  huset, 
som  det  var  almindeligt,  men  af  skønhedsmæssige  grunde  måtte 
den  føres  til  en  låge  på  den  anden  side  af  huset.  Hun  såede  en 
græsplæne  og  blomsterbed,  og  hendes  kærlighed  til  blomster 
gjorde  snart  hendes  have  til  en  af  de  bedste.  De  blomster,  hun 
plantede,  blomstrede  stadig  fyrretyve  år  efter.  Jorden  bagved 
huset  lavede  drengene  til  en  køkkenhave,  som  gav  dem  det  me- 
ste af  føden.  Den  iver,  der  blev  lagt  for  dagen  ved  at  sikre  sig 
dette  beskedne  hjem  og  forskønne  det,  var  ikke  en  smule  min- 
dre end  millionærens,  som  udfører  det  samme  i  større  stil. 

I  løbet  af  disse  år  fik  hun  mange  venner.  Hun  var  kamme- 
ratlig og  selskabelig  anlagt.  Hendes  erfaring  og  ibelæsthed  gjor- 
de hendes  konversation  interessant.  Søster  Widtsoe  blev  snart 
en  velkendt  skikkelse  i  Logan.  Da  hun  så  fik  lidt  fremgang  og 
havde  mere  tid  og  flere  penge  til  disposition,  faldt  hun  tilbage 
til  sin  tidligere  omgang  med  de  fattige  og  sørgende.  Der  kom 
mange  til  hende  for  at  få  råd  og  trøst.  De  fattige  forlod  hende 
aldrig  uden  at  have  fået  en  gave  med.  Hundreder  af  mænd  og 
kvinder  kan  bære  vidnesbyrd  om  den  hjælp,  som  søster  Anna 
Widtsoe  ydede  dem  ved  at  give  dem  en  ny  og  korrekt  start  på 
livets  vej.  Hendes  ægte,  intelligente  medfølelse  føltes  af  alle, 
som  kom  hende  nær. 

Det  var  kun  at  vente,  at  den  nydelige,  temmelig  flotte  enke 
ville  have  mange  mandlige  beundrere,  hvoraf  nogle  havde  for- 
mue og  position.  Drengene  var  noget  fornærmede  ved  at  blive 
trængt  ud  af  dagligstuen  af  mænd,  der  kom  for  at  fri  til  deres 
moder.  Ægteskabstilbudene  medførte  frihed  fra  sliddet  og  an- 
svaret, som  hun  havde;  men  til  sidst  vandt  skolelæreren,  og  hun 
foretrak  at  blive  ved  med  at  være  enke.  Hun  giftede  sig  aldrig 
igen.  Hendes  kærlighed  var  retlinet. 

Medens  årene  hastigt  gik,  tabte  hun  aldrig  pligten  til  at  op- 
drage og  uddanne  sine  børn  af  syne.  Osborne,  den  yngste,  gen- 
nemgik hele  den  almindelige  skole,  som  på  den  tid  var  organise- 
ret. Da  han  var  ti  år  gammel,  kom  han  over  på  forberedelsessko- 
len   til  Brigham  Young  College.  Han  havde  en  usædvanlig  god 

forstand.  Han  var  altid  nr.  1  i  sin  klasse,  og  alligevel  havde  han 
rigelig  tid  til  at  lege.  Da  han  var  et  lille  solskinsbarn  og  fuld  af 
livsglæde,  var  han  afholdt  af  alle.  John,  den  ældste,  som  havde 
fået  en  god  skoleuddannelse  i  Norge,  afsluttede  den  såkaldte 
»grade  school«  (svarende  nogenlunde  til  vor  folkeskole)  i  løbet 
af  de  to  første  år  i  Zion,  medens  han  havde  forskellige  småjob 
om  aftenen  og  om  sommeren.  Senere  fik  han  arbejde,  ved  C.  E. 
Thorstensens  hjælp,  i  den  gamle  U.O.  forretning  i  Logan,  hvor 
han  arbejdede  ca.  tre  år.  For  at  fuldende  sin  uddannelse,  tog 
han  privattimer  om  aftenen  i  fag  som  engelsk,  matematik  og 
sprog.  Enken  var  også  ivrig  for,  at  drengene  fik  undervisning 
i  musik  og  maling.  Hun  drømte  store  drømme. 

Hendes  hus  var  endnu  ikke  blevet  bygget,  da  hun  bestemte, 
at  John  ikke  mere  skulle  holdes  fra  regelmæssig  skolegang.  Han 
havde  godt  arbejde  og  udførte  det  tilfredsstillende;  han  ville 
snart  være  i  stand  til  at  sørge  for  familien.  At  tage  ham  bort 
fra  sådant  arbejde  for  at  få  lidt  mere  boglig  lærdom,  når  man 
tog  i  betragtning,  at  de  var  fattige  emigranter,  syntes  at  være 
meget  uklogt  i  mange  gode  menneskers  øjne.  Biskoppen  bebrej- 
dede enken  det.  Drengen  ville  blive  doven.  Han  burde  være  oppe 
i  en  »Canyon«  og  udføre  hårdt  arbejde.  Hans  drenge  havde 
lært  alt  arbejde.  Hun  burde  være  tilfreds  med,  hvad  hun  havde. 
Enken  lyttede  høfligt,  selv  om  der  var  ved  at  blive  uvejr.  Hun 
var  aldrig  bange  for  at  sige  sin  mening,  når  lejligheden  bød 
sig.  Hun  var  taknemmelig  for  biskoppens  interesse;  han  mente 
det  vel.  Men  Herren  havde  givet  hende  drengene,  og  ikke  bis- 
koppen. Hun  havde  ansvaret  for  dem,  han  ikke.  Hun  havde  for- 
pligtelser overfor  de  levende  og  de  døde,  som  han  ikke  kendte 
noget  til.  Desuden  forstod  han  ikke,  som  hun  gjorde,  at  uddan- 
nelse af  ånden  er  lige  så  nødvendig  som  træning  af  musklerne. 
Hun  endte  med  at  se  ind  i  fremtiden  og  forudsagde,  at  han  og 
andre  engang  ville  komme  til  at  indrømme,  at  hun  havde  ret, 
og  at  den  tid  ville  komme,  da  alle  børn  ville  få  mulighed  for 
højere  uddannelse.  Den  gode  mand,  for  han  var  en  venlig,  gav- 
mild mand,  som  var  begrænset  i  sit  syn  gennem  sine  egne  hårde 
pioner-erfaringer,  så,  at  han  intet  kunne  gøre  for  at  ændre  en- 
kens indstilling,  og  at  drengen  måske  ville  gå  sin  undergang 
i  møde! 

John  blev  sendt  til  Brigham  Young  College  for  at  få  videre 
uddannelse,  og  enken  arbejdede  så  meget  hårdere  for  at  føde 
og  klæde  familien.  I  foråret  1891  tog  den  unge  mand  sin  eksa- 
men. Han  havde  fuldført  sine  studier  så  godt,  at  han  af  dr.  Jo- 
seph M.  Tanner,  den  kloge  og  begejstrede  leder  af  institutionen, 
blev  opmuntret  til  at  tage  til  en  læreanstalt  i  de  østlige  stater 
for  at  studere  yderligere.  Dette  passede  den  tapre  enke.  Det  pas- 
sede ind  i  hendes  plan  med  at  give  sønnerne  en  uddannelse,  der 
var  deres  fader  værdig.  Det  lille  hjem  blev  prioriteret,  og  nogle, 

der  troede  på  drengens  Fremtid,  hjalp  noget  ved  at  udstede  en 
slags  andelsbeviser,  og  der  blev  skaffet  penge  til  flere  års  stu- 
dium. Renten  var  meget  hoj,  men  det  var  lige  så  vigtigt  for 
banker  at  tjene  penge  som  for  en  ukendt  indvandrerdreng  at 
sikre  sig  en  uddannelse.  I  juni  1891,  ca.  7  %  år  efter  deres  an- 
komst til  Zion,  blev  den  lille  familie  skilt,  idet  den  ældste  dreng 
tog  til  Harvard  universitet  for  at  studere.  Enken  vidste,  at  alt 
afhang  af  udfaldet  af  det  vovelige  foretagende,  men  hun  havde 
tro  på,  at  alt  ville  ende  godt.  Hun  lejede  sit  hus  ud,  ordnede 
det  sidste  ved  sine  blomster,  og  sammen  med  sin  yngste  dreng 
rejste  hun  til  Salt  Lakc  City  for  at  bo.  Hun  mente,  at  hun  lettere 
kunne  få  arbejde  der  til  sig  selv  og  sin  dreng,  og  desuden  havde 
hendes  søster  slået  sig  ned  der.  Hun  var  tung  om  hjertet,  da 
hun  forlod  det  lille  hjem,  som  hun  havde  boet  i  mindre  end 
to  år.  Men  hun  var  ved  at  realisere  sin  drøm. 

I  løbet  af  de  næste  tre  år  levede  hun  et  højst  interessant  liv 
i  Salt  Lake  City.  Hun  arbejdede  hårdt,  men  havde  lejlighed  til 
at  vinde  en  masse  venner,  hvoraf  mange  var  hendes  lands- 
mænd, med  hvem  hun  opretholdt  lykkelige  selskabelige  forbin- 
delser. Hun  nød  også  møderne  i  det  store  tabernakel,  hvor  hun 
hørte  kirkens  ledere  forklare  evangeliets  principper.  I  de  år  var 
templet  ved  at  blive  fuldført,  og  af  sin  fattigdom  gav  hun  sit  bi- 
drag og  forlangte,  at  hver  af  sønnerne  også  skulle  give  et  bidrag. 
Osborne  arbejdede  på  daværende  tidspunkt  for  Z.C.M.I.  (et 
stort  varehus  i  Salt  Lake  City).  Medens  John  gik  på  universite- 
tet, måtte  Os'borne  arbejde.  Men  de  havde  begge  et  godt  helbred 
og  var  lykkelige. 

To  år  efter  at  John  var  rejst,  fik  hun  besøg  af  en  ung  dame 
med  gyldent  hår,  lyserøde  kinder  og  blå  øjne,  og  som  var  to 
år  yngre  end  John.  Hun  havde  truffet  ham  om  sommeren  i 
Cambridge.  Igen  så  enken  fremtiden  lige  ind  i  ansigtet.  Den 
tid  ville  naturligvis  komme,  da  hun  måtte  dele  sine  sønners 
kærlighed  og  hengivenhed  med  deres  hustruer.  Skulle  denne 
smukke  pige  blive  en  af  dem? 

Lidt  over  tre  år  efter  sin  afrejse  tog  John  sin  eksamen  fra 
Harvard  med  udmærkelse  og  fik  ansættelse  ved  Utah  State  Agri- 
eultural  College,  der  lå  i  Logan.  Hun  så  opad  med  taknemmelig- 
hed. Hun  måtte  stadig  opfylde  livets  forpligtelser.  Men  hun 
måtte  passe  på  og  fremholde  foi  sine  drenge  det  ideal,  der  hed- 
der tjeneste  så  vel  som  uddannelse.  Hvad  var  værdien  af  lær- 
dom og  kundskab,  om  den  ikke  blev  anvendt  i  menneskehedens 
tjeneste? 

Da  John  kom  tilbage  i  sommeren  1894,  flyttede  familien  til- 
bage til  Logan,  flyttede  ind  i  deres  lille  hjem  og  slog  sig  ned 
for  at  skrive  et  nyt  kapitel  i  deres  liv.  Det  var  næsten  elleve  år 
efter  deres  ankomst  til  Zion.  Således  endte  det  første  årti  i 
Zion. 

KAPITEL  XII. 

Hjulet   drejer. 

De  tre  år  efter  1894  var  lykkelige  år.  Enken  holdt  hus  for 
sine  to  sønner.  Hendes  søster  var  i  Salt  Lake  City  og  kunne 
let  nås.  Økonomien  var  bedre;  der  blev  lavet  et  nyt  køkken, 
der  gjorde  huset  til  et  komfortabelt  hus  med  fem  værelser.  John 
havde  fået  en  god  stilling  ved  Utah  State  Agrieultural  College 
og  gjorde  udmærket  fyldest.  Osborne  klarede  sig  strålende  som 
studerende  ved  samme  læreanstalt.  Det  var  med  megen  tak- 
nemmelighed i  hjertet,  at  hun  hørte  sin  søn  Osborne  give  af- 
skedstalen på  sit  holds  vegne,  da  han  tog  sin  eksamen  i  juni 
1897.  Fortidens  slid  og  slæb  var  nu  ved  at  bære  frugt. 

Nu  som  altid  var  hun  fast  besluttet  i  sin  hengivenhed  for 
evangeliet.  Den  evige  sandhed,  gengivet  gennem  profeten  Jo- 
seph Smith,  var  glæden  i  hendes  liv.  Den  tro  måtte  hun  holde 
uplettet.  Den  måtte  forsvares,  koste  hvad  det  ville.  Overalt  tog 
hun  kirken  i  forsvar,  dens  principper  og  embedsmænd.  Til  ti- 
der blev  denne  holdning  sat  på  prøve,  for  eksempel: 

Omkring  1896  blev  Moses  Thatcher,  en  apostel  i  kirken, 
suspenderet  fra  at  virke  i  de  tolv  Apostles  Råd.  Broder  That- 
cher, der  var  en  mand  med  usædvanlige  evner  og  en  meget 
charmerende  personlighed,  var  meget  populær  i  sin  hjemby 
Logan  som  over  hele  kirken.  Hans  suspension  gav  overalt  an- 
ledning til  diskussion,  og  mange  af  hans  intime  Logan  venner 
mente,  at  han  var  blevet  uretfærdigt  behandlet,  og  tog  parti  for 
ham  i  den  sag,  som  Kirkens  autoriteter  rejste  imod  ham.  Den 
midlertidige  rystelse  var  stormende.  Folk  lod  følelserne  løbe 
af  med  sig.  Da  ophidselsen  var  på  sit  højeste,  kom  to  ældster 
som  kredslærere  til  søster  Widtsoes  hjem.  Enkens  to  sønner 
var  hjemme,  og  hele  familien  samledes  for  at  blive  instrueret 
af  de  besøgende  lærere.  Snart  begyndte  gæsterne  at  kommen- 
tere »Thatcher  episoden«,  som  den  kaldtes,  og  forklarede  hvor 
uretfærdigt  broder  Thatcher  var  blevet  behandlet.  Enken  sagde 
ikke  eet  ord,  men  der  var  ved  at  samle  sig  et  uvejr  i  hendes 
strenge  øjne  og  højt  hævede  hovede.  Efter  at  hun  i  nogle  mi- 
nutter havde  lyttet  til,  at  de  besøgende  fandt  fejl  ved  Apostle- 
nes Råd  med  hensyn  til  broder  Thatcher,  rejste  hun  sig  lang- 
somt fra  stolen  og  gik  lige  så  langtsomt  hen  til  entrédøren, 
som  hun  åbnede  på  vid  gab.  Med  øjne,  der  lynede,  vendte  hun 
sig  om  imod  de  to  brødre  og  sagde:  »Dér  er  døren.  Jeg  må  bede 
Dem  om  at  forlade  dette  hus  øjeblikkeligt.  Jeg  tillader  ikke  no- 
gen her  i  huset  at  rive  ned  på  kirkens  autoriteter,  mænd  der 
arbejder  under  guddommelig  inspiration.  Jeg  vil  heller  ikke 
have,  at  der  tales  om  sådanne  ting  til  mine  sønner,  som  jeg  har 
lært  at  elske  kirkens  ledere.  Og  kom  ikke  igen,  førend  De  kom- 
mer i  den  rette  ånd,  så  De  kan  lære  os  evangeliet.  Her  er  dø- 

ren.  Værsgo,  og  gå!«  Kredslærerne  skyndte  sig  skamfulde  ud, 
for  enken  havde  givet  dem  en  grundig  lektion.  Når  det  gjaldt 
om  at  forsvare  evangeliet,  kendte  søster  Widtsoe  ikke  til  frygt. 

Der  var  blevet  holdt  mangt  et  familieråd  for  Osbornes  eksa- 
men. Moderen  havde  påpeget  de  velsignelser,  som  familien 
modtog,  og  hun  slog  til  lyd  for,  at  der  skulle  tages  skridt  til  at 
betale  dem  tilbage.  Evangeliet  havde  bragt  familien  lykke  og 
fremgang;  nu  måtte  familien  til  gengæld  yde  sin  tjeneste,  så 
evangeliets  velsignelser  måtte  blive  endnu  mere  udstrakt.  End- 
videre påstod  hun,  at  kærligheden  ikke  vokser  sig  stærk,  ej  hel- 
ler påskønnelse,  uden  ofre.  Kort  sagt,  hun  følte  at  en  af  dren- 
gene burde  udføre  en  mission  til  nationerne  på  det  gengivne 
Jesu  Kristi  evangeliums  vegne.  I  dette  samtykkede  hendes  søn- 
ner med  glæde. 

Det  blev  besluttet,  at  John  frivilligt  skulle  melde  sig  til  en 
mission,  og  at  Osborne,  der  nu  havde  taget  sin  eksamen,  skulle 
undervise  for  at  tjene  til  livets  ophold,  medens  John  var  borte, 
og  at  når  John  vendte  tilbage,  at  det  da  skulle  være  Osbornes 
tur.  Det  var  en  vel  lagt  plan,  men  som  så  mange  menneskeplaner 
virkede  den  ikke.  Det  blev  fortalt  John,  at  det  var  ønskeligt, 
førend  han  tog  på  mission,  at  han  først  »skulle  lægge  grund- 
volden til  en  familie«.  Som  et  resultat  heraf  begyndte  familien 
at  lægge  andre  planer.  Det  blev  ordnet  således,  at  Osborne  skulle 
immatrikuleres  ved  Harvard  universitet  det  efterår  for  at  fort- 
sætte sine  studier  og  tage  en  højere  eksamen.  Der  blev  skaffet 
plads  til  ham  på  universitetets  sovesal  og  ordnet  billet  med  to- 
get, da  skæbnen  pludseligt  greb  ind. 

En  uge  før  Osborne  skulle  rejse  til  Harvard  universitet,  fik  han 
en  telefonopringning,  der  var  sjælden  i  de  dage,  om  at  han  var 
blevet  kaldet  til  at  udføre  en  mission  for  kirken  på  Selskabs- 
øerne. Naturligvis  modtog  han  det,  endog  uden  at  rådspørge 
sin  moder  og  broder.  Han  kendte  familiens  natur.  Men  enken 
blev  stillet  på  prøve,  fordi  hendes  yngste  søn  ikke  skulle  rejse 
til  Norge  for  at  prædike  evangeliet  til  hendes  eget  folk.  Det  syn- 
tes også  mærkeligt,  at  han  skulle  blive  kaldt  til  Sydhavsøerne, 
thi  foruden  engelsk  talte  han  norsk,  fransk  og  tysk,  og  han  var 
af  europæisk  afstamning.  Enken  var  imidlertid  klar  over,  at 
netop  gennem  sådanne  erfaringer  gøres  troen  stærk,  og  hun 
gav  sig  i  lag  med  at  træffe  forberedelser  til  den  fastsatte  afrejse 
for  sin  missionærsøn.  Osborne  blev  ordineret  til  halvfjerds  og 
beskikket  til  sin  mission  af  præsident  George  Reynolds  den  28. 
oktober  1897  og  rejste  på  mission  samme  dag.  Da  han  rejste 
til  den  fastsatte  tid,  var  hun  tung  om  hjertet,  for  de  tre  ufor- 
styrrede år  sammen  med  drengene  havde  været  lykkelige  år. 
Mistroisk  som  hun  altid  var  overfor  skæbnen,  undrede  hun 
sig  over,  hvad  der  næst  kunne  komme  og  ændre  den  jævne 
fremgang  i  hendes  liv. 

Hun  skulle  ikke  vente  længe.  Den  1.  juni  1898  blev  John  gift 
med  Leah  Eudora  Dunford,  og  to  måneder  senere  sejlede  han 
til  Europa  for  at  fortsætte  sin  uddannelse.  Enken  var  glad  for, 
at  hendes  ældste  søn  havde  fundet  en  ønskværdig  livsledsager- 
inde;  hun  troede  på  ægteskabet  og  familielivet,  men  hun  frygte- 
de ensomheden,  nu  da  begge  hendes  drenge  var  borte.  Ja,  den 
lille  familie  var  rigtig  nok  blevet  spredt  vidt  omkring;  en  i  Eu- 
ropa, en  anden  i  Amerika  og  den  tredie  på  Stillehavsøerne. 

Hun  forlod  Logan  kort  efter  Johns  afrejse  for  at  bosætte  sig 
i  Salt  Lake  City  i  nærheden  af  sin  søster  og  i  den  store  by,  som 
hun  elskede.  Imidlertid  gik  årene  hurtigt.  To  år  senere  kom 
John  og  hans  hustru  hjem  med  deres  første  barn,  enkens  første 
barnebarn  og  hendes  navne.  John  var  blevet  udnævnt  til  leder 
af  Utah  State  Agricultural's  forsøgsstation  og  flyttede  ind  i  for- 
søgslederens  embedsbolig  sammen  med  sin  familie  og  sin  mo- 
der. Nogle  få  måneder  senere,  den  10.  februar  1901,  efter  næ- 
sten 3y2  års  fraværelse,  kom  Osbornc  hjem  fra  sin  mission, 
som  han  havde  udført  med  held  og  hæder.  Han  boede  også  sam- 
men med  sin  broder.  Atter  var  familien  genforenet  under  ét 
tag  i  vinteren  1900 — 01  og  i  foråret  og  sommeren  1901;  men  for 
sidste  gang,  efter  at  drengene  var  kommet  i  en  moden  alder,  og 
livets  pligter  kaldte  dem  i  forskellige  retninger. 

I  efteråret  1901  tog  Osborne  til  Salt  Lake  City  for  at  blive 
lærer  ved  de  sidste  dages  helliges  universitet.  Hans  moder  tog 
med  for  at  holde  hus  for  ham.  Hun  var  lykkelig  over  sine  søn- 
ners fremgang  og  i  sin  søster  Petrolines  selskab.  Denne  var  en 
intelligent,  hengiven  og  kærlig  kammerat,  som  hun  følte  sig 
nøjere  knyttet  til,  eftersom  hendes  sønner  kom  til  at  leve  deres 
eget  liv. 

Der  var  næsten  gået  tyve  år,  siden  hun  og  hendes  sønner  var 
kommet  til  »Bjergenes  dale«.  Hun  havde  oplevet  mangt  og  me- 
get. Hun  kunne  ibære  vidnesbyrd  om,  at  Herren  ikke  havde  glemt 
hende.  Ja,  hun  havde  fået  så  vidunderlige  velsignelser,  som  hun 
ikke  havde  drømt  om.  Hun  nærmede  sig  de  54,  og  det  syntes, 
som  om  hendes  livsaften  kunne  tilbringes  i  ro  mellem  familie 
og  venner.  Fremtiden  så  indbydende  og  fredelig  ud. 

Så  greb  skæbnen  atter  ind  og  åbnede  endnu  et  lykkeligt,  men 
uventet  kapitel  i  hendes  liv.  Den  7.  maj  1903  blev  hun  og  hendes 
søster  kaldt  til  at  udføre  en  mission  i  Norge.  Hvor  uventet  kal- 
det end  var,  blev  det  dog  modtaget  med  taknemmelighed.  Begge 
søstrene  elskede  evangeliet  over  alt  andet,  og  de  glædede  sig 
meget,  nu  da  privilegiet  var  givet  dem,  til  at  forkynde  frelsens 
evige  sandheder  til  deres  folk  i  deres  fødeland.  De  traf  uden  tø- 
ven  forberedelser  til   afrejsen. 

Der  blev  holdt  velbesøgte  afskedsfester  til  ære  for  dem,  først 
af  det  syttende  ward  i  Salt  Lake  City,  dernæst  af  den  skandina- 
viske organisation  i  fjortende  wards  mødehus.  Den  23.  juni  1903 

blev  de  beskikket  til  deres  mission  og  fik  deres  missionseertifi- 
kater.  Den  følgende  dag  påbegyndte  de  rejsen  til  missions- 
marken. 

KAPITEL  XIII. 
Evangeliet  forkyndes. 

Søstrene  forlod  Salt  Lake  City  for  missionsmarken  den  24. 
juni  1003.  Medens  toget  den  dag  prustede  sig  igennem  bjerg- 
kløfterne, så  enken  sit  livs  panorama  for  sig.  Hun  havde  grund 
til  at  vide,  at  den,  »der  er  mægtig  til  at  tage,  er  stor  til  at  give«, 
og  hun  frydede  sig  i  sit  hjerte.  Selv  om  hun  til  tider  havde 
gjort  opror  mod  sine  prøver  og  betvivlet  den  evige  retfærdig- 
hed, blev  hun  dog  belært  i  umiskendelige  vendinger,  at  Gud  er 
god  —  han  havde  været  god  ved  hende,  og  nu  gav  han  hende  den 
store  mulighed  at  bære  vidnesbyrd  om  den  sandhed,  hun  havde 
fundet,  til  slægt,  venner  og  landsmænd  i  Norge.  Den  24.  juni 
1003  var  en  mindedag  for  hende.  Men  hun  tænkte  næppe  på, 
at  der  skulle  gå  4  ^  år,  førend  hun  igen  skulle  se  gløden  af  den 
nedadgående  sol  i  bjergene  i  vest. 

Søstrene  førte  en  ret  detailleret  dagbog  over  deres  missions- 
oplevelser,  der  med  sin  naive,  ligefremme  stil  er  god  læsning.  Den 
utrættelige  flid  og  uselviske  hengivenhed,  der  udfoldedes  af  dis- 
se kvinder  i  deres  dagbog,  er  næsten  utrolig.  De  følte  sandelig, 
at  de  var  ude  i  Herrens  ærinde  og  ikke  kunne  spilde  nogen  tid 
eller  mulighed.  Dag  efter  dag  i  mere  end  i%  år  arbejdede  de 
uden  en  dags  ferie  eller  hvile,  undtagen  når  de  i  udførelsen  af 
deres  pligter  måtte  rejse.  Det  er  en  vidunderlig  beretning,  et  eks- 
empel for  den  hærskare  af  yngre  mænd  og  kvinder,  der  rejser  ud 
i  missionsmarken. 

Skønt  begge  søstrene  var  over  50  år  gamle,  var  de  ivrige  efter 
kundskab  med  et  skarpt  øje  for  enhver  ny  erfaring  og  modtage- 
lige for  den  skønhed,  majestæt  eller  kraft,  der  var  omkring  dem. 
De  bekræftede  vor  tids  påstand,  at  voksne  og  ældre  kan  lære  lige 
så  godt  som  de  unge,  og  lige  til  det  sidste. 

(Fortsættes). 


Distriktskonferencerne 

i  efteråret  1954  vil  blive  afholdt  som  følger: 

Odense   25.,  26.   og  27.   september 

København    2.,  3.  og  4.  oktober 

Esbjerg  9.,  10-.  og  11.  oktober 

Aarhus  16.,  17.  øg  18.  oktober 

Aalborg  23.,  24.  og  25.  oktober 

'Bibelen 


Her  er  Bibelen,  respekt  for  den, 
af  bøger  er  den  din  bedste  ven, 
tung  i  hånden,  af  visdom  fuld, 
vejes  ej  op  af  alverdens  guld. 

Lægger  dens  ord  sig  på  hjernen  tungt, 
gammelt  det  er,  og  dog  evigt  ungt, 
kan  du  dets  mening  ej  ret  forstå, 
da  om  visdom  du  bede  må. 

Beder  du  da  med  oprigtig  sjæl, 
ærbødigt  ved  tanken  og  ordet  dvæl, 
da  vil  du  pludseligt  klart  forstå, 
hvad  før  du  kun  så  dunkelt  så. 

Møder  dig  sorger  på  jorden  lier, 
trøst  du  vil  finde  i  Bibelen  der, 
aldrig  til  den  du  forgæves  går, 
hjælp  og  opmuntring  du  altid  får. 

Sidder  du  ene  og  helt  forladt, 

i  den  du  har  din  bedste  skat, 

han,  der  har  fyldt  den  med  visdomsord, 

dig  aldrig  forlader,  når  blot  du  tror. 

Skøn  da  på  den,  den  livets  bog, 
og  lad  den  ej  stå,  forglemt  i  en  krog; 
lærer  du  af  den  hver  dag  med  flid, 
belønnet  du  bliver  til  evig  tid. 


Gunhild  Due, 
Sdr.  Bjært. 


Om  »Skandinaviens  Stjerne« 

Broder  Garl  Helgo  Jensen,  Amager  gren,  har  anmodet  os  om  a/t  op- 
tage følgende : 

Da  jeg  besøger  alle  medlemmers  hjem  i  Amager  gren,  undrer  jeg 
mig  meget  over,  at  kuin  em  lille  del  af  medlemmerne  holder  »Skandi- 
naviens Stjerne«,  det  eneste  organ  i  Norden,  som  giver  os  kirkenyt 
fra  nær  og  fjern,  og  som  er  fuld  befaren  i  at  give  nyheder  fra  hele 
den  danske  mission.  Jeg  har  holdt  »Stjernen«  i  mange  år,  men  aldrig 
har  dem  været  bedre  end  i  de  sidste  par  år,  og  særlig  nu  i  juli  Stjer- 
nen, når  vi  læser  side  223:  Fra  missionens  præsidentskab,  hvor  præ- 
sident Junius  M.  Sorensen  henviser  til  Mormons  Bog,  hvor  Alma  skri- 

ver  i  Alma  34:32 — 35,  ja  endog  mere  i  samme  kapitel;  og  hvis  vi  vil 
læse  og  nøje  overveje,  hvad  vi  læser,  vil  vi  finde,  at  Gud  har  ikke  gi- 
vet os  et  eneste  bud  eller  en  eneste  lov,  uden  at  de  skal  holdeis  fuld- 
komment, og  hvis  vi  kun  holder  00,  70  eller  80  procent  af  disse  hud 
og  love,  vil  vi  absolut  ikke  have  den  Helligånds  kraft  og  vejledning, 
for  vi  kan  ikke  tjene  Gud  og  Mammon  på  samme  tid.  Jeg  ved  godt, 
at  dette  udtryk  har  sine  modstandere,  men  del  vil  aldrig  få  en  sidste 
dages  hellig  til  modstander.  Jeg  stoler  aldrig  for  meget  på  mig  selv, 
for  så  måtte  jeg  jo  være  en  dåre,  som  vi  læser  i  Ordspr.  28:26  og 
Lære  og  Pagter  3:4,  for  vi  kunne  jo  være  forkert,  derfor  svarer  og 
taler  jeg  altid  fra  vore  fire  standardværker,  som  indeholder  det  evige 
uforanderlige  evangelium,  som  er  skrevet  af  Guds  stedfortrædere  — 
som  står  og  falder  med  mormonismen  —  og  dia  side  223  er  skrevet 
i  vore  standardværkers  ånd,  er  jeg  meget  taknemmelig  for  at  have 
læst  denne  smukke  tale,  soim  jeg  kalder  den,  med  de  mange  henvis- 
ninger, såsom  hvad  Frelseren  sagde:  »Vær  fuldkommen,  ligesom  eders 
himmelske  Fader  er  fuldkommen«,  altså  være  fuldkommen  i  at  holde 
alle  bud  og  love,  som  Gud  har  givet  os,  hvis  vi  ønsker  at  bo  hos  vor 
Fader  i  himmelen;  der  står,  vi  må  ikke  stjæle,  selv  nok  så  lidt  er 
det  dog  at  stjæle  —  men  selvfølgelig  vil  det  jo  være  meget  slemt,  om 
vi  stjal  Herrens  retmæssige  tiende,  hvad  en  sidste  dages  hellig  jo  al- 
drig gør  —  for  hvis  han  gør  det,  er  han  ingen  sidste  dages  hellig.  (Se 
Brigham  Youngs:  Journal  of  Di  scour.se  s  13:177,  178,  dér  er  hans  ud- 
talelse, og  jeg  tror,  han  talte  sandhed). 

Vi  læser  ligeledes  i  Mormons  Bog,  Moroni  7:43  til  48,  som  handler 
om  kærlighed  og  om  at  møde  sin  Gud,  og  ligesådan  Ap.  Gern.  12:22 — - 
23,  foruden  Præd.  12:13,  men  det  allerbedste  er  at  læse  eller  igen  at 
læse  artiklen  af  missionspræsident  Junius  M.  Sorensen  i  juli  Stjernen 
side  223  og  224;  ved  dyb  eftertanke  kan  e/nhver  høste  meget  godt 
deraf.  Der  er  ligeledes  artiklen:  »Sømmelig  påklædning«,  oversat  fra 
Deseret  News:  det  er  rigtigt  efter  min  overbevisning,  og  derfor  er 
jeg  meget  glad  ved  at  læse,  at  der  er  andre  af  samme  mening;  hvis  vi 
blot  ville  forstå,  at  dette  legeme,  som  vor  ånd  er  iklædt,  må  være  hel- 
ligt, ellers  kan  sandhedens  ånd  ikke  bo  der,  for  det  burde  være  et 
tempel  for  sandhedenis  ånd  eller  den  Helligånd.  Derfor:  alt  for  stor 
nøgenhed  findes  ikke  hos  de  sidste  dages  hellige,  men  derfor  kan  det 
godt  findes  blandt  mormonerne,  for  som  Herren  siger  i  Lære  og  Pag- 
ter 1 :30,  har  han  velbehag  i  vor  Kirke  i  almindelighed,  men  ikke 
i  dens  enkelte  medlemmer. 

Der  er  ligeledes  den  dejlige  historie  om  Anna  Karine  Gaarden  Widt- 
soe  af  John  A.  Widtsoe,  foruden  alle  andre  meddelelser,  så  jeg  kan 
ikke  indse  andet,  end  at  Stjernen  er  et  nødvendigt  organ,  og  den  bør 
ikke  undværes  i  nogen  mormons  hjem.  Derfor,  kære  læser,  lad  os 
alle  være  holdere  af  »Skandinaviens  Stjerne«,  som  giver  missionens 
oplysninger  samt  Guds  bud  og  love  —  og  hvis  vi  ikke  kender  dem, 
hvordan  kan  vi  så  holde  dem? 

Carl  Helgo  Jensen,  Amager  gren. 

Besøg  fra  Amerika 


I  fortsættelse  af  referaterne  i  sidste  nummer  af  »Stjernen«  bringer- 
vi  hermed  det  sidste  referat  fra  besøget. 

Aalborg:  Torsdag  den  1.  juli  havde  Kvindelig  hjælpeforening  den 
store  glæde  at  byde  søster  Belle  S.  Spafford  og  søster  Marba  C.  Joseph- 
sen fra  Salt  Lak/e  City  velkommen  til  Aalborg,  hvor  der  blev  afholdt 
møde  kl.  14  under  ledelse  af  præsidentinden,  søster  Mary  G.  Søren- 
sen. Efter  sangen  »God  og  venlig  altid  vær«  og  bøn  ved  søster  Alva 
Kristensen  fra  Frederikshavn  bød  søster  Mary  G.  Sørensen  hjertelig 
velkommen,  og  derefter  talte  søster  Josephsen  om  de  unge  i  G.  U.  F. 
Vi  hørte  iså  en  solo:  »Den  hellige  stad«  ved  fru  Munkholm,  hvorefter 
søster  Spafford  fik  ordet.  Søster  Spafford  overbragte  hilsener  fra  sø- 
stre i  Salt  Lake  City  og  fortalte  om,  hvorledes  Joseph  Smith  organise- 
rede Kvindelig  hjælpeforening,  og  at  alle  kvinder  i  Kirken  bør  være 
medlemmer  af  foreningen  og  udføre  så  meget  arbejde  som  muligt  og 
særlig  hjælpe  deim,  som  trænger  mest,  og  dem,  som  bar  det  svært 
med  sig  selv,  og  vi  skal  se  at  få  alle  søstre  til  at  være  aktive,  og  vi 
kan  være  overbevist  om,  at  Gud  så  vil  velsigne  os  og  ligeledes  de  hjem, 
vi  besøger.  Søster  Spafford  indskærpede  betydningen  af  kredslærer- 
indearbejdet  og  gav  eksempler  på,  hvorledes  det  ofte  kan  skaffe  nye 
medlemmer  ind  i  Kirken,  og  gøre  passive  medlemmer  aktive.  Talerne 
blev  oversat  af  søster  Mary  Kaiser. 

Vi  hørte  derefter  en  dejlig  tale  ved  missionspræsident  Junius  M. 
Sorensen,  der  talte  om,  at  kvinderne  var  mest  velsignede,  og  til  slut 
talte  d  i  strikt  spræ  si  dent,  ældste  Werner  S.  Rønne,  om  den  Kvindelige 
hjælpeforening,  hvorefter  vi  sang  »Hav  tak  for  profeten,  du  sendte«, 
og  missionær,  søster  Betty  Jensen  sluttede  med  bøn.  Det  var  en  dejlig 
dag,  som  vi  længe  vil  mindes.  C.  R. 


Vi  vil  gerne  udtrykke  vor  tak  og  vor  påskønnelse  for  den  hjælp  og 
den  venlighed,  der  blev  vist  o«  under  vor  rejse  rundt  i  missionen  med 
søster  Spafford.  Den  fine  mødedeltagelse  ved  alle  møderne  talte  tyde- 
ligt om  den  kærlighed  og  agtelse,  alle  følte  for  vor  elskede  præsident- 
in de,  søster  Spafford. 

Hun  er  et  vidunderligt  menneske,  og  alle  vi,  der  traf  hende,  fik 
hjælp  og  styrke  og  vejledning  hos  hende. 

I  et  brev,  vi  fornylig  modtog  fra  hende  fra  Tyskland,  sender  hun 
sine  bedste  hilsener  og  ønsker  til  alle  søstrene  i  Danmark,  og  hun 
bad  os  endnu  en  gang  udtrykke  hendes  tak  for  den  smukke  pørcel- 
lænsfigur,  som  Kvindelig  hjælpeforenings  medlemmer  i  den  danske 
mission  skænkede  hende.  Hun  sagde,  at  den  vil  altid  være  et  smukt 
minde  om  hendes  besøg  hos  det  danske  folk. 

Kvindelig  hjælpeforenings  hovedbestyrelse. 

Personlige  nyheder  fra  nær  og  fjern. 
Fødselsdage: 

Aalborg:  Den  7.  september  fylder  broder  Peter  Christian  Sørensen 
75  år.  Hjertelig  til  lykke! 

København:  Den  1(5.  september  fylder  broder  Thomas  Johan 
Thomsen,  Hvidovrevej  1(52,  (55  år.  Hjertelig  til  lykke! 

Den  28.  september  fylder  broder  Jacob  Jensen,  Genforenings  Plads 
1,  80  år.  Hjertelig  til  lykke! 

Frederikshavn:  Den  24.  september  fylder  søster  Anna  Marie  Tho- 
rendahl  90  år.  Hjertelig  til  lykke! 

Randers:  Den  25.  september  fylder  søster  Christiane  Christensen 
80  år.  Hjertelig  til  lykke! 

Bryllup  i  Canada:  Tidligere  missionær  i  den  danske  mission,  Kay 
L.  Jensen,  er  den  30.  juni  i  Cardston  Tempel  blevet  viet  til  Gloria 
Findlay.  Stjernen  ønsker  hjertelig  til  lykke! 

Bryllup  i  U.  S.  A.:  Tidligere  missionær  i  den  danske  mission,  Elsie 
Helen  Johansen,  er  den  28.  juni  i  Salt  Lake  Tempel  blevet  viet  til 
Jerry  Duane  Wells.  Stjernen  ønsker  hjertelig  til  lykke! 

Hilsen  fra  Amerika. 

Fra  broder  Alfred  Hansen,  som  før  sin  emigration  arbejdede  i 
grensforstanderskabet  i  København,  og  nu  bor  i  Salt  Lake  City,  Utah, 
har  vi  modtaget  en  hilsen  til  alle  medlemmer  i  den  danske  mission, 
som  kender  ham. 

Hilsen  fra  Amerika:  Tidligere  missionærer  i  den  danske  mission, 
broder  og  søster  T.  A.  Madsen,  Provo,  Utah,  sender  de  hjerteligste 
hilsener  til  missionærer  og  søskende  i  Danmark,  specielt  i  Aalborg 
distrikt! 


Nyt  fra  hjælpeorganisationerne 


Kvindelig  hjælpeforening. 

Hvorledes  beder  vi? 

Herren  bar  gjort  meget  for  at  lære  os,  hvorledes  vi  skal  bede. 
Tidlig  i  Kristi  jordiske  mission  gav  han  os  Fadervor.  Den  er 
enkel  og  meget  smuk,  og  dog  indeholdes  der  en  verden  af  betyd- 
ning i  dens  få  sætninger.  Den  er  så  enkel,  at  selv  et  barn  kan 
forstå  den  og  bruge  den,  og  dog  tilfredsstiller  den  behovet  hos 

de  rige  og  de  fattige,  de  stærke  og  de  svage,  de  unge  og  de 
gamle,  når  de  ønsker  at  påkalde  Herren  i  bon. 

Det  første,  vi  lærer  af  den,  er:  Alle  vore  bonner  uden  undta- 
gelse skal  være  henvendt  til  vor  Fader  i  himlen.  Vi  må  ikke 
bede  til  nogen  anden  end  Faderen.  Vi  beder  ikke  til  Jesus,  vi 
beder  ikke  til  nogen  anden.  Alle  vore  bønner  skal  være  vend l 
mod  Faderen.  Men  de  skal  udtrykkes  i  Sønnens,  Jesu  Kristi 
navn.  Mange  bønner,  som  vi  horer  i  dag,  udelader  den  nødven- 
dige del  at  bede  om  alt  i  Jesu  Kristi  navn. 

Nogle  siger,  at  det  ikke  er  således  i  Fadervor.  Men  de  glem- 
mer, at  Frelseren  bagefter  tilføjede  det  og  befalede,  at  herefter 
skulle  det  bruges.  Hvornår  tilføjede  han  det?  Da  han  talte  til 
sine  disciple  før  sin  korsfæstelse,  sagde  Jesus:  »Sandelig,  san- 
delig siger  jeg  eder,  hvis  I  beder  Faderen  om  noget,  skal  han 
give  jer  det  i  mit  navn.  Hidtil  har  I  ikke  bedt  om  noget  i  mit 
navn;  bed,  så  skal  I  få,  for  at  jeres  glæde  må  blive  fuldkom- 
men«. (Jobs.  16:23—24). 

Hans  lektie  om  bøn  blandt  nephiterne  er  meget  tydelig  på 
dette  punkt.  »Derfor  skal  I  altid  bede  til  Faderen  i  mit  navn«. 
(3  Nephi  18:19). 

Han  lærte  os  endvidere,  at  hvis  vi  beder  om  det  »som  er  ret« 
og  beder,  »og  tror,  I  skal  få  det«,  og  beder  til  Faderen  i  hans 
navn,  skal  vi  modtage  det.   (3  Nephi,  18.  kap.). 

Hvad  er  de  rette  ting  for  os  at  bede  om?  1  Alma  34.  kap.  får 
vi  et  glimt  af  disse  ting.  Han  siger,  at  vi  skal  bede  for  alt  vort 
arbejde,  vore  hjem  og  vore  ejendele,  at  vi  skal  bede  om  beskyt- 
telse fra  vore  fjender  og  fra  fristelse,  og  at  vi  skal  bede  om  vort 
eget  og  vore  kæres  velfærd. 

Jesus  befalede,  at  vi  skal  bede  i  vore  familier  —  have  familie- 
bøn (3  Nephi  18:21),  og  bede  for  dem,  som  kommer  til  vore 
moder.  Vi  bliver  også  belært  om  at  opsende  en  troens  bøn  for 
dem,  der  er  syge.  I  Bjergprædikenen  lærer  vi  at  bede  for  vore 
fjender,  selv  de,  som  forfølger  os  og  taler  allehånde  ilde  imod  os. 

Mange  gange  beder  vi  ikke  om  det,  som  er  ret  og  godt  for  os 
at  have.  Da  vi  er  dødelige,  kender  vi  ikke  altid  Guds  vilje  i  alle 
ting.  Dette  er  ofte  sandt,  f.  eks.  i  vore  bønner  for  de  syge.  Vi 
lærer,  at  hvis  de  »ikke  er  bestemt  til  at  dø«,  vil  troens  bøn  frelse 
dem.  (L.  &  P.  42:44 — 52).  Men  det  er  nødvendigt,  at  vi  sætter 
vor  lid  til  ham  og  følger  Frelserens  eksempel  i  Gethsemane  og 
siger,  »ikke  min,  men  din  vilje  ske«. 

Bønnen  er  i  sandhed  en  af  vore  mest  kostelige  gaver.  Den  kan 
være  midlet  til  at  åbne  himlens  vinduer,  så  velsignelser  i  over- 
flod kan  blive  udøst  over  os.  Vort  hele  liv  kan  gøres  rigere  gen- 
nem tro  og  bøn. 

Men  vi  må  altid  huske,  at  tro  uden  gerninger  er  død.  En  død 
tro  bringer   ingen   velsignelser.   Alle    velsignelser   kommer   frem 

gennem  lydighed  mod  bestemte  love  og  principper.  Husk  Frel- 
serens ord,  »Hvis  I  elsker  mig,  så  hold  mine  befalinger«. 

Skriften  fortæller  os,  at  vi  skal  hede  uden  ophør.  Vi  kan  altid 
have  en  høn  i  vore  hjerter  om,  at  vi  vil  gøre  det  rette.  Og  vi 
hor  hede  i  løndom,  hvor  der  er  fred  og  ro,  bede  i  oprigtighed 
om  de  ting,  der  er  nødvendige,  og  bringe  os  selv  i  harmoni  med 
Herrens  Ånd,  så  vi  kan  blive  værdige  til  at  modtage  hans  vel- 
signelser. 

Kvindelig  hjælpeforenings  hovedbestyrelse. 

Gensidig  Uddannelses-forening. 

Gode  nyheder!  Vi  har  nu  13  G.U.F.er  i  den  danske  mission  i 
stedet  for  de  10,  vi  havde  til  stævnet.  Siden  da  er  der  blevet 
organiseret  G.U.F.  i  Fredericia,  Kolding  og  Vejle.  Vi  vil  gerne 
byde  disse  tre  velkommen  i  G.U.F. -organisationen  i  den  danske 
mission  og  sige  til  dem,  at  der  ligger  et  stort  arbejde  foran  dem, 
men  det  er  al  den  anstrengelse  værd,  som  de  lægger  i  det.  Vi 
vil  gerne  have,  de  skal  vide,  at  vi  står  bag  dem  hele  tiden  og  vil 
hjælpe  dem  alt,  hvad  vi  kan. 

Vi  vil  gerne  sige  et  par  ord  om  rapporter!  Sidste  måned  var 
den  bedste,  der  har  været  i  lang  tid  med  rapporter  fra  alle 
grene  på  nær  to,  men  der  var  nogle  få,  der  kom  meget  sent, 
og  vi  savnede  de  to,  som  ikke  indsendte  deres  rapport.  Det  er 
kedeligt,  at  det  afholder  os  fra  at  kunne  sende  en  komplet  rap- 
port til  Salt  Lake  City,  men  vi  er  sikre  på,  at  næste  gang  vil  de 
være  med  sammen  med  de  øvrige. 

Så  er  der  også  Pige-rapporterne  fra  hver  gren,  som  kun  2 — 3 
grene  indsender,  og  de  er  lige  så  vigtige  som  de  andre  rappor- 
ter, så  vi  beder  Dem  sende  dem  ind  til  os  hver  måned.  De  skal 
være  inde  senest  den  5.  i  hver  måned.  Husk  altså  disse  rappor- 
ter, og  prøv  på  at  få  dem  rettidigt  ind. 

Den  tredie  onsdag  har  vi  vor  årlige  »Mød  mig  i  G.U.F. «-aften, 
så  lad  os  begynde  at  forberede  os  til  den  og  lægge  planer  om  et 
specielt  program  af  en  eller  anden  slags.  Invitér  alle  jeres  ven- 
ner og  hele  jeres  familie,  således  at  der  kommer  mange  tilstede. 
Gør  dette  til  en  af  årets  største  begivenheder. 

Må  Herren  velsigne  Dem  alle  i  Deres  arbejde. 

G.U.F. s  hovedbestyrelse. 

Søndagsskolen. 

Nadververs  for  september — oktober  1954: 

Hjælp  os  forstå  den  kærlighed, 
da  livets  Fyrste  steg  herned. 
Han  gav  sit  liv,  en  gave  stor, 
til  frelse  for  hver  sjæl  på  jord. 

Dette  nadververs  er  fuldt  af  meget  smukke  tanker,  og  hvis  vi 
vil  prøve  at  få  den  betydning  ud  af  det,  som  ligger  i  det,  vil 
det  betyde  meget  for  os,  særlig  for  os,  som  er  medlemmer  af 
hans  sande  Kirke.  Lad  os  tænke  over  dette  vers,  medens  nadve- 
ren bliver  omdelt  til  medlemmerne. 

Angående  rapporter:  Vi  fik  13  af  vore  10  rapporter  ind,  med 
Amager  som  den  første  til  at  indsende  deres.  3  af  de  13  rappor- 
ter kom  sent  ind,  men  alligevel  tror  jeg,  det  er  det  bedste,  vi 
har  haft  i  mange  måneder. 

Jeg  vil  gerne  takke  alle  de  grene,  som  har  indsendt  deres  rap- 
porter, og  specielt  dem,  der  indsendte  rettidigt.  Naturligvis  går 
den  største  tak  til  søster  Edith  Jakobsen  fra  Amager  for  den 
meget  præcise  rapport.  Igen  tak  til  alle,  og  jeg  håber,  at  det  vil 
blive  endnu  bedre  næste  måned. 

Må  Herren  velsigne  Dem  alle  i  Deres  arbejde. 

Søndagsskolens  hovedbestyrelse. 

Primary. 

Endnu  engang  er  vort  Primary  år  på  vej,  og  de  fleste  af  os  er 
organiserede  og  rede  til  at  stå  overfor  de  problemer,  som  kan 
komme  på  vor  vej  af  og  til.  Vi  har  ni  hele,  lange  måneder  til  at 
arbejde  med  disse  børn,  der  er  betroet  til  vor  omsorg  og  vare- 
tægt. Vi  i  hovedbestyrelsen  ønsker,  at  I  lærerinder  skal  vide,  at 
I  altid  frit  kan  komme  til  os  med  spørgsmål  og  ønsker  om  hjælp; 
og  fremfor  alt,  at  I  skal  føle  jer  nært  knyttet  til  os  og  vide,  at  vi 
er  interesseret  i  alt,  hvad  I  gør,  og  at  jeres  problemer  er  vore 
problemer. 

Vi  er  sikre  på,  at  I  sommetider  føler  det,  som  om  I  var  alene, 
men  sådan  er  det  ikke,  thi  vi  tænker  bestandig  på  jer,  og  vort 
største  ønske  er  at  hjælpe  jer  altid  i  jeres  arbejde. 

Lad  os  arbejde  sammen  nu  og  gøre  det  kommende  år  til  vort 
hidtil  bedste  i  den  danske  mission.  Må  Herren  altid  velsigne 
jer  i  alt,  hvad  I  udfører  i  Primary. 

Primary  hovedbestyrelse. 

Genealogisk  forening. 

Er  vi  som  sidste  dages  hellige  fuldtud  klare  over  betydningen  af  det 
store  ansvar,  der  er  lagt  på  os  med  hensyn  til  verdens  frelse?  Vi  ud- 
fører en  stor  del  ved  at  forsøge  på  at  omvende  og  frelse  en  trodsig 
og  ond  generation;  vi  sender  hundreder  af  missionærer  ud  til  alle 
dele  af  jorden,  og  bruger  mange,  mange  penge  årligt  på  dette  meget 
nødvendige  arbejde,  der  viser  resultater,  som  ikke  er  altfor  overras- 
kende. Vi  bruger  mange  hundrede  tusinder  af  dollars  til  at  bygge 
mødehuse  og  andre  bygninger  for,  og  til  at  opdrage  Israels  ungdom... 
og  vi  stræber  på  enhver  måde  flittigt  på   at  forbedre  vort  eget  folk, 

og  på  at  udbrede  kundskab,  der  kan  omvende  verden  til  evangeliet; 
men  hvad  gør  vi  for  vore  dødes  frelse?  Det  er  sandt,  at  der  er  mange, 
som  fatter  dette  store  arbejde,  og  trofast  opfylder  deres  pligter  i  Her- 
rens templer,  men  der  er  andre,  om  hvem  dette  ikke  kan  siges  ...  Det 
har  ikke  noget  at  sige,  hvad  vi  ellers  er  blevet  kaldet  til  at  udføre, 
eller  hvilken  stilling  vi  har,  eller  hvor  trofast  vi  på  andre  måder  har 
arbejdet  i  Kirken,  ingen  er  undtaget  fra  denne  store  forpligtelse.  Det 
kræves  af  apostlen  så  vel  som  af  den  ringeste  ældste.  Stilling  eller  ud- 
mærkelse, eller  lang  tjeneste  i  Kirken,  i  missionsmarken,  i  Zions 
stav,  eller  hvor  eller  hvordan  det  ellers  kan  have  været,  vil  ikke  be- 
rettige nogen  til  at  ignorere  sine  dødes  frelse.  Nogle  vil  måske  mene, 
at  hvis  de  betaler  deres  tiende,  kommer  til  deres  møder  og  udfører 
andre  pligter,  giver  af  deres  midler  til  de  fattige,  måske  tilbringer  et 
eller  lo  eller  flere  år  med  at  prædike  i  verden,  at  de  så  er  fritaget  fra 
yderligere  pligt.  Men  den  største  og  prægtigste  pligt  af  dem  alle  er 
arbejdet  for  de  døde.  Vi  bør  og  skal  udføre  alle  disse  andre  ting,  for 
hvilke  vi  vil  få  vor  belønning,  men  hvis  vi  forsømmer  det  mere 
tungtvejende  privilegium  og  bud,  vil  vi,  til  trods  for  alle  gode  gernin- 
ger, finde  os  selv  under  alvorlig  fordømmelse. 

Profeten  siger:  »De  hellige,  som  forsømmer  det,  med  henblik  på 
deres  afdøde  slægtninge,  gør  det  på  bekostning  af  deres  egen  frelse«. 

Grunden  til,  at  vor  egen  frelse  er  i  fare,  er,  at  det  er  nødvendigt,  at 
forældrene  og  børnene  ikke  blot  modtager  dåbens  ordinanee,  men  de 
må  forenes  fra  generation  til  generation  ... 

Vor  frelse  kan  ikke  blive  fuldført,  med  mindre  fædrene  og  børnene 
forenes,  bundet  og  beseglet  i  fuldendt  familie-orden.  Ægtemænd  må 
forenes  ved  myndighed  til  deres  hustruer,  børnene  til  deres  forældre, 
indtil  der  er  een  stor  familie,  bestående  af  alle  de  trofaste  fra  tider- 
nes begyndelse  til  slutningen,  med  Adam,  vor  stamfader,  stående  i 
sit  kald  som  fader  til  os  alle. 

(Joseph  Fielding  Smith). 
Genealogisk  forenings  hovedbestyrelse. 


^redslcer  er  indernes  budskab 

y>Gor  mod  andre,  hvad  du  vil,  at  andre  skal  gøre  mod  dig«. 

To  af  de  mest  fremragende  egenskaber,  som  Frelseren  havde, 
var  KÆRLIGHED  og  TILGIVELSE.  Disse  to  evner,  egenskaber 
eller  kald  dem,  hvad  De  vil,  er  så  nært  forbundet  med  hinan- 
den, at  det  er  umuligt  at  eje  den  ene  uden  den  anden. 

Herren  har  sagt,  at  hvis  vi  elsker  ham,  vil  vi  holde  hans  be- 
falinger. Han  specificerede  ikke  en  eller  to  af  sine  befalinger, 
eller  sagde,  vi  skulle  elske  vor  næste,  men  ikke  havde  forpligtel- 
se til  at  tilgive  ham. 

Da  Kristus  blev  spurgt:  »Hvilket  er  det  første  og  største  bud?« 
svarede  ban  med  disse  ord:  »Du  skal  elske  Herren  din  Gud  med 
hele  dit  hjerte  og  med  hele  din  sjæl  og  med  hele  dit  sind  og  med 
hele  din  styrke:  dette  er  det  første  bud.  Og  det  andet  er  dette 
ligt,  nemlig,  du  skal  elske  din  næste  som  dig  selv.  Der  er  intet 
bud  større  end  disse.« 

Kan  vi  virkelig  sige  i  vort  hjerte,  at  vi  elsker  Herren  og  dog 
sårer  og  skader  dem,  der  er  omkring  os?  Vi  er  alle  børn  af  vor 
Fader  i  himmelen,  vi  har  alle  fejl.  Det  er  grunden  til,  at  vi  er 
her,  for  at  prøve  at  overvinde  kødets  fejl  og  ufuldkommenheder, 
for  at  prøve  at  opnå  en  tilstand  af  fuldkommenhed,  som  vil  til- 
lade os  at  vende  tilbage  til  vor  Faders  nærværelse. 

Vi  elsker  ikke  vor  himmelske  Fader,  hvis  vi  ikke  viser  kær- 
lighed til  vore  medmennesker.  Et  af  de  stærkeste  og  mest  almin- 
deligt brugte  våben,  vi  har  til  at  såre  og  bringe  sorg  over  andre, 
er  den  menneskelige  tunge.  Præsident  David  O.  McKay  sagde 
fornylig:  »Tungen  er  det  største  ødelæggelsesvåben,  endnu  stør- 
re end  B-bomben.«  Han  gik  endog  videre  ved  at  tilføje:  »Tun- 
gen spreder  ondskab,  had,  misundelse,  sladder,  bitterhed,  løgn 
og  bagvaskelse.  Den  skade  og  ødelæggelse,  der  kan  forårsages  af 
B-bomben,  er  mikroskopisk,  når  man  sammenligner  den  med 
den  skade,  som  tungen  forårsager.« 

Mangt  et  livslangt  venskab  er  blevet  ødelagt  ved  et  kritisk  og 
dadlende  ord,  der  er  udtalt  i  et  tankeløst  øjeblik.  Et  engang  ud- 
talt ord  kan  aldrig  tilbagekaldes.  Det  farer  al'sted  som  en  pil. 
Hvis  det  er  en  misundelig,  kritisk  eller  ondskabsfuld  udtalelse, 
forstørres  den,  hver  gang  den  gentages,  og  når  den  til  sidst  kom- 
mer til  deri,  der  er  ofret,  kan  den  være  forstørret  hundrede 
gange. 

Formaningen:  »Gør  mod  andre,  hvad  du  vil,  at  andre  skal 
gøre  mod  dig«  vil,  hvis  den  overholdes,  frembringe  en  verden, 
der  er  anderledes  end  den,  vi  har  i  dag.  Had  og  misundelse, 
krig  og  ødelæggelse,  ville  ikke  få  nogen  plads  her.  Men  den  før- 
ste og  vigtigste  handling,  som  hver  og  en  skulle  udføre,  er  at 
VOGTE  VOR  TUNGE.  Først  tænke  de  gode  ting,  så  sige  de  gode 
ting  og  så  gøre  de  gode  ting.  Der  er  så  megen  kærlighed,  skøn- 
hed, harmoni,  fred,  tilfredshed  og  venskab  og  tusind  andre  vid- 
underlige ting  for  os  at  glæde  os  over  og  tale  om  her,  at  der 
ikke  skulle  blive  plads  eller  tid  til  unødig  snak  eller  ondsindet 
tale. 


Bemærk:  Til  underretning  for  redaktionen  skal  manuskrip- 
ter til  »Stjernen«  altid  være  forsynet  med  underskrift  eller  i 
hvert  fald  med  forbogstaver. 


315 
»Skandinaviens  Stjerne«  i  hvert  hjem! 


[Kreds færernes  budskab. 

Trosartiklerne 

Arikel  k\  »Vi  tror,  at  evangeliets  første  grundsætninger  og  forordnin- 
ger er:  ...  4)  Håndspålæggelse  for  den  Helligånds  gave«. 

Den  Helligånd. 

Håndspålæggelse  for  den  Helligånds  gave  blev  praktiseret  i  den  op- 
rindelige kirke.  Peter  og  Johannes  lagde  hænderne  på  folket  i  Sama- 
ria,  som  var  blevet  døbt,  og  de  modtog  den  Helligånd.  (Ap.  Gern.8: 
14 — 17).  Efter  dåben  bliver  der  givet  håndspålæggelse  til  den  pågæl- 
dende for  at  bekræfte  ham  som  medlem  af  Kirken  og  skænke  ham  den 
Helligånd.  For  at  udføre  denne  ordinance  er  det  nødvendigt,  at  den, 
der  foretager  den,  holder  det  melkisedekske  præstedømme.  Disciplene 
i  denne  uddeling  er  specielt  instrueret  om  at  give  håndspålæggelse  til 
dem,  der  døbes  i  Kirken  »for  dåben  med  ild  og  den  Helligånd  i  over- 
ensstemmelse med  skriften«.  (L.  &  P.  20:41).  Herren  har  lovet,  at  gen- 
nem hans  tjeneres  bemyndigede  handlinger  skal  de  modtage  den  Hel- 
ligånd. (L.  &  P.  35:6;  20:43;  3:11,  15,  16;  39:6,  23;  53:3;  55:3). 

Helligåndens  særlige  kald  er  at  oplyse  sindet,  at  rense  hjertet,  at 
inspirere  til  gode  gerninger,  at  vejlede  ind  i  al  sandhed,  og  at  gøre  det, 
der  vedrører  Gud,  kendt.  Foruden  disse  almindelige  velsignelser  er 
der  lovet  visse  særlige  begavelser  i  forbindelse  med  den  Helligånd. 
(Mark.  16:17,  18;  L.  &  P.  84:65—72). 


Fra  missionsmarken 


Esbjerg  distrikt:  Efter  i  to  år  ikke  at  have  kunnet  holde  moder 
i  Aabenraa,  har  søskende  og  venner  været  i  stand  til  igen  at  mødes  og 
i  rigt  mål  at  få  del  i  Herrens  Ånd.  Den  15.  august  mødtes  de  i  hotel 
Højskolehjemmet  i  Aabenraa  og  overværede  et  dejligt  sondag-aften- 
møde.  Ældsterne  Allen  Kidd  og  Roy  Christensen  fra  Aabenraa,  og  æld- 
sterne  Gary  Andersen  og  Floyd  Nelson  fra  Fredericia  var  tilstede,  og 
de  gav  alle  fire  nogle  dejlige  taler,  som  alle  de  tilstedeværende,  hvor- 
iblandt søskende  fra  Klovtoft,  Bjerndrup  og  Sønderborg  og  venner  fra 
Aabenraa  høstede  stor  gavn  af.  Mødet  indledtes  med  sangen  »Kom 
hellige«,  hvorefter  broder  Svend  Aage  Jensen  åbnede  med  bøn,  og 
efter  nadversangen  »Nærmere,  Gud,  til  dig«  og  nadver  fulgte  de  fire 
taler,  afbrudt  af  et  musiknummer.  Ældste  Floyd  Nelson  talte  om  dom- 
men, Allen  Kidd  om  myndighed,  Gary  Andersen  om  frafaldet  og  Roy 
Christensen  om  fortsat  åbenbaring.  Til  slut  sang  forsamlingen  »Gud 
vær'  med  dig,  til  vi  ses  igen«,  og  broder  Hans  W.  Nissen  sluttede 
med  bøn. 

Vi  håber  og  beder  alle,  at  møderne  kan  fortsættes,  og  at  de  hellige, 
skønt  de  kun  er  få,  kan  modtage  de  velsignelser,  der  kommer  ved  at 
overvære  møder  i  Guds  sande  kirke.  Der  var  21  søskende  og  venner  til- 
stede. 

Charles  H.  Madsen, 
distriktspræsident.. 


Hjørring:  Søndag  den  18.  juli  blev  ældste  Paul  M.  Andersen  indsat 
som  grensforstander  i  Hjørring  gren. 


Aalborg  distrikt:  Søndag  den  25.  juli  blev  der  for  første  gang  af- 
holdt søndagsskole  i  Aalestrup  i  broder  Charles  Larsens  hjem.  Mødet 
blev  ledet  af  broder  Charles  Larsen  og  blev  overværet  af  distrikts- 
præsidenten  for  Aalborg  distrikt,  ældste  Werner  S.  Rønne,  og  ældste 
Delmar  E.  Hunt.  Søndagsskolen  indledtes  med  »Vær  velkommen,  søn- 
dag morgen«  og  bon  ved  ældste  Hunt,  hvorefter  nadversangen  »Nær- 
mere, Gud,  til  dig«  blev  sunget  og  nadveren  omdelt.  Tre  piger  sang 
»Pas  nu  på,  lille  øje«,  og  ældste  Hunit  holdt  en  kort  tale,  hvorefter  der 
var  klassearbejde.  Søster  Esther  Larsen  ledede  børneklassen,  hvor 
lektien  blev  givet  efter  søndagsskolens  lektiehefte  for  1.  klasse.  Broder 
Charles  Larsen  ledede  klassen  for  de  voksne,  hvor  lektien  omhandlede 
Frelsesplanen,  og  blev  præsenteret  ved  hjælp  af  en  flonelsitavle.  Di- 
striktspræsident Rønne  gav  derefter  en  billedlig  fremstilling  af  Kir- 
kens organisation  og  principper.  Efter  at  klasserne  atter  var  samlet, 
sang  vi  »Kastes  du  på  bølgen«,  og  broder  Charles  Larsen  sluttede 
med  bøn.  Tilstede  8  børn  og  6  voksne.  C.  L. 


Søndagsskolen  i  Aalestrup. 

Amager.  Amager  grens  Primary  afholdt  den  17.  juni  en  hygge- 
lig festaften  i  den  flag-  og  blomstersmykkede  sal,  hvor  Søster  Mary  G. 
Sorensen  var  værtinde.  Børnene  havde  selv  medbragt  blomster  og 
var  med  til  at  pynte  salen.  Efter  sang  og  bon  bod  pra'sidentinden, 
Søster  Jenny  Lauridsen,  velkommen  i  en  kort  tale.  Der  var  mødt  23 
børn,  scan  underholdt  de  voksne  med  sange  og  historier;  derefter 
spillede  missionær,  søster  Inger  Fischer  »Den  hellige  stad«,  og  søster 
Thyra  Thams  heste  »Den  standhaftige  tinsoldat«.  Så  talte  søster  Fis- 
eher til  Børnene  og  mødrene,  og  søster  Mary  G.  Sorensen  udtrykte 
sin  glæde  over  at  være  sammen  med  børnene;  vi  sluttede  denne  del 
af  festen   med   sang  og  bøn. 

Så  kom  det  spændende  øjeblik,  hvor  børnene  skulle  være  med  til 
at  servere  forfriskninger;  det  gik  glimrende.  Endnu  en  overraskelse 
viste  sig,  da  to  missionærer  kom  og  viste  film  til  alles  glæde.  Mest 
glade  var  dog  lederne  af  Primary,  børnene  havde  inviteret  deres 
mødre  med  til  festen,  og  ti  mødre  var  tilstede,  en  af  dem  er  medlem 
af  kirken,  en  er  undersøger,  men  otte  a,f  mødrene  var  i  Kirken  for 
første  gang.  Vi  synes,  at  det  var  et  godt  resultat;  det  er  det,  vi  ser 
hen  til,  at  få  forældrene  med.  Vi  takker  søster  Sorensen  for  den  gode 
aften.  Primarys   bestyrelse. 


DÅB 


KØBENHAVN: 

2  4.    juli: 

Lydia  Laurine  Marie   Svendsen, 

døbt  af  ældste  Figat  H.  Breum, 
håndspålæggelse  af  ældste  Kai 
Lykkegård  Nielsen. 

Carl  Christian  Bernhard  Svend- 
sen, døbt  af  ældste  Figat  H. 
Breum  håndspålæggelse  af  ældste 
Dennis  W.  Christensen. 


SILKEBORG: 

3.    juli: 

Benno  Ray  Nielsen,  døbt  af  Jens 
Enevold  Nielsen,  håndspålæggelse 
af  ældste  Grant  R.  Ipsen. 

Jytte  Jarmark  Rasmussen,  døbt 
af  Knud  Rasmussen,  håndspå- 
læggelse af  Jens  Enevold  Nielsen. 


Vi  ønsker  de  nye  søskende  hjertelig  til  lykke  og  velkommen   i  Kir- 
ken ! 


Bemærk:  Søskende,  som  kommer  til  kundskab  om  personlige 
nyheder,  som  f.  eks.  runde  fødselsdage  (fra  60  år),  bryllupper, 
sølvbryllupper,  guldbryllupper  o.  s.  v.,  bedes  venligst  meddele 
det  direkte  til  »Stjernen«s  redaktion,  Priorvej  12,  København 
F.,  snarest  muligt  og  i  hvert  fald  inden  den  5.  i  måneden  før 
begivenheden  indtræffer,  således  at  meddelelsen  kan  komme  i 
bladet  i  rette  tid. 

Vi  beder  indtrængende  alle  grensforstandere  og  præsiden- 
ter for  de  forskellige  organisationer  drage  omsorg  for,  at  re- 
ferater af  særlige  begivenheder  og  fester  i  grenene  indsen- 
des omgående,  så  snart  begivenhederne  har  fundet  sted.  Husk 
på,  at  referaterne  af  alt,  hvad  der  sker  i  Kirken,  danner  Kir- 
kens historie,  og  for  de  kommende  slægter  er  de  af  stor  be- 
tydning. Til  de  nulevende  kan  de  give  inspiration  og  nye 
ideer,  så  gå  aldrig  ud  fra,  at  ingen  kan  have  interesse  i  at 
læse,  hvad  der  sker  i  Deres  gren.  —  Referaterne  bedes  ind- 
sendt direkte  til  Stjernens  kontor,  Priorvej  12,  København  F. 


Ordinationer: 

Aalborg:  24.  juli:  Charles  Jepsen  Larsen  ordineret  til  præst  af  æld- 
ste Werner  S.  Rønne. 

Emigrationer: 

Odense:  Den  26.  juli  er  Inge  Kristiansen  emigreret  til  Ephraim, 
Utah. 

Horsens:  Den  25.  juli  er  Tove  Birgit  Leed  emigreret  til  Salt  Lake 
City,  Utah. 

København:  Den  9.  januar  er  Margit  Annalise  Christiansen  emi- 
greret til  Salt  City,  Utah. 

Den  23.  maj  er  Lilli  Kathrine  Nielsen  Larsen,  Kirsten  Jørdis  Lar- 
sen, Kurt  Kermit  Larsen  og  Ilsa  Reidum  Gerda  Larsen  emigreret  til 
Raymond,  Alberta,  Canada. 

Dødsfald: 

København:  Den  11.  juli  døde  søster  Ane  Olsen,  Virum,  80  år 
gammel,  og  blev  begravet  fra  Kirken,  Priorvej,  den  16.  juli.  Æret  være 
søster  Olsens  minde! 

Missionærforflyttelser : 

24.  juli:        William  James  Murri  fra  Aarhus  til  Odense. 

Howard  Don  Christensen  fra  Randers  til  Aarhus. 
26.  juli:  Grant  J.  Smith  fra  København  til  Aalborg. 

28.  juli:        George  Allen  Eliason  fra  Aalborg  til  Frederikshavn. 
Grant  J.  Smith  fra  Aalborg  til  Frederikshavn. 
1.  august:  S.  LaVar  Christensen  og  Luzon  Christensen  fra  Frederiks- 
havn til  Esbjerg. 
5.  august:  Floyd  A.  Nelson  fra  København  til  Fredericia. 

Missionærafløsninger: 

Den  3.  august  er  følgende  missionærer  blevet  hæderlig  afløst 
fra  deres  arbejde  i  den  danske  mission: 

Ældste  R.   LaVon   Bingham   efter   sidst   at   have   arbejdet   i 
København. 

Ældste  Elmo    Rasmussen    efter    sidst    at    have    arbejdet    i 
Odense. 

Ældste  Dennis  W.  Christensen   efter  sidst  at  have  arbejdet 
i  København. 

Ældste  Delmar  E.  Hunt  efter  sidst  at  have  arbejdet  i  Aal- 
borg. 


Ældste  Dennis  Christensen   rejser  hjem   samtidig   med   sin   hustru, 
Colleen  Christensen,  der  har  fuldført  en  mission  i  England. 

Den  13.  august  er  søster  Ingeborg  A.  Nielsen  blevet  hæderlig 
afløst  fra  sit  arbejde  i  den  danske  mission  efter  sidst  at  have  ar- 
bejdet i  Randeis. 


R.  LaVon  Bingham  Elmo  Rasmussen.  Delmar  E.  Hunt. 


Ingeborg  A.  Nielsen.        Dennis  W.  Christensen  og 

hustru,  Colleen  Christensen. 

